Sindikati Srpske fabrike stakla: Obustava električne energije izazvaće katastrofu\nSindikati Srpske fabrike stakla (SFS) u Paraćinu obavestili su danas Ministarstvo privrede i Ministarstvo rudarstva i energetike, da je Elektrodistribucija iz Jagodine, preko pogona u Paraćinu, najavila za 17. jul obustavu isporuke električne energije fabrici, što, kako upozoravaju, može izazavati katastrofu nesagledivih razmera.\nU pismu, koje su potpisali predsednik Samostalnog sindikata SFS Živojin Matejić i Sindikata Nezavisnost SFS Boban Nikodijević, ističe se da je obustava električne energije najavljena za petak u 12 sati.\n"Potpuna obustava električne energije za posledicu ima prestanak proizvodnje, zamrzavanje svih peći sa istopljenim staklom, prestanak rada kompresora, vodotornja, ostale prateće opreme i gubitka radnih mesta za 835 zaposlenih i ekonomsku nestabilonost njihovih porodica", pišu sindikati.\n"Posebno ističemo da se u tom slučaju ne može predvideti ni kontrolisati tok i ponašanje užarene staklene mase (tempretaura preko 1.500 stepeni), a u slučaju eventualnog požara ili eksplozije gasa se ne može reagovati, što sve ukupno predsavlja opasnost po život i zdravlje zaposlenih, celog grada Paraćina i ekološku katastrofu neviđenih razmera", piše u pismu.\nSindikati podsećaju da je, pored blokade računa SFS od strane JP Srbijagas, "sa kojim se SFS, jedina fabrika za proizvodnju šupljeg stakla u Srbiji mesecima suočava", obaveštenje Elektrodistribucije dodatan problem.\n"SFS, kako smo obavešteni od rukovodstva, ne spori svoja dugovanja za električnu energiju i celokupni dug će platiti u roku od 30 dana od deblokade računa", navodi se u pismu i podseća da je "deblokada računa dogovorena sa nadležnim ministarstvima i rešiće se tako što će se kompenzirati dug Republike Srbije prema vlasniku SFS i dug SFS prema Srbijagasu po kom osnovu je i blokiran račun".\n"Obraćamo vam se sa molbom da odmah izdate nalog za obustavu najavljenog potpunog isključenja električne energije SFS i na taj način omogućite njen dalji rad i izbegnemo svi nesagledive posledice koje će nastati u slučaju realizacije najavljenog isključenja", dodaje se u pismu.


Poslodavci u FBiH: Nismo tražili smanjenje penzija i socijalnih naknada\nZatvorene radnje i restorani u Sarajevu zbog pandemije korona virusa\nUdruženje poslodavaca Federacije Bosne i Hercegovine (UPFBiH) podržava mjere Vlade Federacije BiH za opravak privrede, ali ne da to ide preko leđa penzionera, te korisnika invalidnina i drugih najugroženijih kategorija, navodi se u priopćenju objavljenom u utorak, 7. aprila.\nIz UPFBiH još jednom su ponovili kako zahtjevaju od Vlade Federacije BiH hitno usvajanje rebalansa budžeta na nivou FBiH, kantona, opština i gradova. Dodaju kako sav prihod, osim neophodnog za funkcioniranje sistema, treba preusmjeriti na sprečavanje širenja zaraze, socijalnu i zdravstvenu sigurnost građana, te očuvanje ekonomije.\nU UPFBiH još jednom pozivaju nadležne u Vladi FBiH i drugim institucijama odgovorno i savjesno rade svoj posao, da ne koriste ovo vrijeme krize za skupljanje jeftinih političkih poena, ostvarivanje ličnih i partikularnih interesa, nego da opći interes bude u prvom planu.\nPredstavnici UPFBiH su spremni nastaviti raditi na poboljšanju teksta Prijedloga zakona o ublažavanju negativnih ekonomskih posljedica i insistirati da se donesu rješenja na osnovu kojih će posljedice krize najmanje osjetiti oni koji imaju najmanje, odnosno, radnici, poslodavci više, a država - najviše, navodi se u priopćenju.\nPremijer Federacije Bosne i Hercegovine Fadil Novalić potpisao je naveče 6. aprila Prijedlog zakona o ublažavanju negativnih ekonomskih posljedica u tekstu koji je prethodno utvrdila Vlada Federacije BiH. Zakonom, koji je u javnosti nazvan i "Antikorona zakon", su propisane precizne mjere za ublažavanje negativnih posljedice pandemije, poput subvencioniranja doprinosa iz sredstava Budžeta FBiH.


Zoran Tegeltija: Zar nije kriza ako u BiH može da uđe bilo ko – Kakanj-X\nZadnja izmjena 12 pro, 2019 115\nPredsjedavajući Savjeta ministara Bosne i Hercegovine Zoran Tegeltija izjavio je da je prošli saziv potcijenio migrantsku krizu, te da se zbog lošeg rukovođenja problem akumulirao do te mjere da ga je veoma teško kontrolisati.\n“Sva Evropa je pričala o tim problemima, svojevremeno je postavljana žičana ograda između Slovenije i Hrvatske. Dok je Mađarska gradila zid prema Srbiji, mi smo govorili `E, to se nama nešto slučajno dešava`. Ljudi prolaze kao da prolaze turisti kroz Bosnu i Hercegovinu”, rekao je Tegeltija sinoć za BHT1.\nPrema njegovim riječima, sasvim je sigurno da Bosna i Hercegovina sama ne može riješiti pitanje migranata koji se nalaze u zemlji jer je riječ o velikom problemu, ne samo za BiH, već za cijelu Evropu.\nOn je rekao da je BiH suočena sa ozbiljnom migrantskom krizom, prvenstveno sa humanitarnog aspekta, jer je poznato u kakvim uslovima su ti ljudi živjeli, naglašavajući da im uslovi života ni sad neće biti mnogo bolji.\n“Zar nije kriza ako u BiH može da uđe bilo ko, mimo zvaničnih graničnih prelaza? Da li neko to više vidi kao bezbjednosni problem, ja vidim ozbiljan bezbjednosni problem, ali i humanitarni. Da li neko od nas može da krene bilo gdje van BiH, bez ličnih dokumenata? Nama se upravo dešava da su u BiH ljudi za koje ne znamo ni ko su, ni šta su i da li nešto imaju u prošlosti iza sebe”, kaže Tegeltija.\nOdgovarajući na pitanje šta novi saziv Savjeta ministara može uraditi što nije uradio prethodni, Tegeltija je rekao da je potrebno uspostaviti bolju saradnju među svim institucijama u Bosni i Hercegovini, prije svega policijskim, a potrebno je sarađivati sa susjedima.\n“Postoji mnogo stvari i pitanje koliko ljudi koji rade u njoj /Graničnoj policiji/, kako su raspoređeni i koje poslove rade, da li baš svi treba da budu u administraciji ili mogu obavljati policijske poslove, ali to je pravna stvar za novog ministra bezbjednosti, a ne cijeli Savjet ministara”, rekao je Tegeltija komentarišući podatak da ovoj agenciji nedostaje 1.000 policajaca.\nTegeltija je rekao da očekuje da će rukovodioci bezbjednosnih agencija biti imenovani što prije jer od toga, odnosno, koliko su oni u mogućnosti da rade u punom kapacitetu, zavisi i rad tih agencija.\n“Personalno, o tim rješenjima trenutno ne razmišljam i neću razmišljati dok ne bude izabran Savjet ministara”, kaže Tegeltija, prenosi “Srna”.


MZT u novoj sezoni igra samo makedonsku i ABA ligu - Sportske.net\nMZT u novoj sezoni igra samo makedonsku i ABA ligu\nKošarkaški šampion Makedonije MZT Skoplje objavio je da će se u predstojećoj sezoni takmičiti samo u nacionalnoj makedonskoj i regionalnoj Jadranskoj ligi (ABA).\nKako se navodi u saopštenju, skopskii klub se nije prijavio ni za jedni drugo evropsko takmičenje i poored otvorene mogućnosti za prijavljivanje u ULEB Evrokup ili FIBA Ligu šampiona.\nRazlog za to je, prema Upravi kluba, to što će se MZT u predstojećoj sezoni "suočiti sa ozbiljnim izazovom u izuzetno jakoj ABA ligi sa samo 12 učesnika, a istovremeno će morati od samog početka da igra i nacionanu ligu, prema odluci Makedonske košarkaške federacije".\nKako se ističe, bez obzira na to što se planira da kostur tima bude sastavljen od makedonskih igrača, očekivanja Uprave MZT ostaju ista kao i prethodnih godina, a to je osvajanje dva trofeja na nacionalnoj sceni i zapaženo učešće u ABA ligi.\n"Sve manje od toga će se smatrati neuspehom", istiiče se u saopštenju Uprave MZT Skopje Aerodrom, šestostrukog šampiona Makedonije.\nNavodi se da su ponovni angažman prvog trenera koji je klubu doneo nacionalnu šampionsku titulu Aleksandra Todorova i povratak reprezentativca Damjana Stojanovskog "najbolja potvrda da će za MZT sledeća sezona biti šampionska".\nNovi trener MZT Skoplje, pored Stojanovskog, trenutno na raspolaganju ima još dva reprezetativca Marka Simonovskog i Adema Mekića, kao i američkog beka Ksavijera Temsa. Uprava u popunjavanju rostera prvnstveno računa na makedonske košarkaše, a tek kada bude oformljen tim razmišljaće o dovodjenju stranih igrača.


Organizacija društvenog aktivizma » Nagradu Duga dobila Ana Brnabić\nNagradu Duga dobila Ana Brnabić\nОзнаке: LGBT, nagrada\nU Skupštini grada Beograda peti put za redom dodeljena je Nagrada “Duga” čija je ovogodišnja dobitnica ministarka državne uprave i lokalne samouprave u Vladi Srbije Ana Brnabić. Ministarki Brnabić nagradu je uručio prošlogodišnji dobitnik “Duge” Aleksandar Stojmenović, oficir za vezu sa LGBT zajednicom MUP Srbije.\n“Ova nagrada je išla dobitnicima koji su otvarali put mnogim građanima Srbije“ rekla je između ostalog Ana Brnabić nagon uručenja nagrade. Brnabić je dodala da ne vidi svoju ulogu kao revolucionarnu i da nagradu, koju su ranije dobili ministarka zadužena za evropske integracije, šefica pregovaračkog tima sa EU i pripadnici Ministarstva unutrašnjih poslova, vidi kao „kontinuitet onoga što je Vlada Srbije postavila kao standard“. Ona je takođe rekla da je od prvog dana imala podršku premijera, kao i da je zatekla državnu upravu koja diskriminiše svoje građane, a da je njen posao da državnu upravu otvori i učini dostupnom svim građanima.\nU pozdravnom govoru ambasador SAD u Beogradu Kajl Skat rekao je da SAD i EU ostaju posvećeni očuvanju prava svih ljudskih bića, a da je rad GSA i drugih organizacija od suštinskog značaj za zaštitu prava LGBT osoba. „I u Srbiji i u svetu put koji vodi ka većim LGBT pravima nije lak. Prema poslednjem izveštaju Stejt departmenta, pripadnici LGBT zajednice u svetu izloženi su govoru mržnje, pretnjama, pa i nasilju“ istakao je ambasador.


Vučić u SAD razgovarao i s Metjuom Palmerom i Dejmonom Vilsonom - Izazov\nNovi magazin 21. avgusta 2019. 17:26\nPredsednik Srbije Aleksandar Vučić izjavio je danas da je u SAD imao dug i ozbiljan razgovor sa zamenikom pomoćnika američkog državnog sekretara Metjuom Palmerom o odnosima Beograda i Prištine i srpsko-američkim odnosima.\n„Dug, ozbiljan i odgovoran razgovor sa zamenikom pomoćnika državnog sekretara SAD Metjuom Palmerom o odnosima Beograda i Prištine i sveukupnim srpsko-američkim odnosima“, naveo je Vučić na Instagramu, uz sliku na kojoj se njih dvojica rukuju.\nVučić je na Instagramu objavio da je u SAD razgovarao i s izvršnim potpredsednikom Atlantskog saveta Dejmonom Vilsonom i da je Kosovo bilo dominantna tema tog sastanka.\n„Zaštita interesa srpskog naroda na Kosovu i Metohiji i očuvanje vitalnih nacionalnih i državnih interesa Srbije bile su suština mog zalaganja u razgovoru sa gospodinom Vilsonom“, napisao je Vučić, uz sliku na kojoj se njih dvojica rukuju.\nVučić je sinoć u Njujorku razgovarao s američkim državnim sekretarom Majkom Pompeom.\nHaradinaj: Srbija se naouržava, dok vlada u Prištini obećava ukidanje taksi\nŠangaj živnuo, kako izgleda rad u specijalnoj zoni\nBeograd se reklamira kao destinacija za kratki gradski odmor\nDezir pozvao Britaniju da ne izruči Asanža SAD\nSrušio se „mig-29“ u Indiji, pilot se katapultirao\nCvijanović: Predstoji iscrpljujuća borba da se BiH dovede u red\nVlada najavljuje subvencije za električna vozila, a šta je sa…


Evo kako da rešite iritirajući problem sa kalendarom koji poslednjih dana izuđuje iPhone korisnike – BGD Novine\nProblem neće naškoditi vašem iPhone-u, ali je veoma dosadan, a na telefonima se najčešće “zapati” korišćenjem popularnih mesindžer aplikacija ili putem imejla\nIako su mnogi odmah pomislili da je u pitanju neki virus ili možda pokušaj hakovanja telefona, najverovatniji uzrok problema je to što su se korisnici prijavljivali na neki kalendar, odnosno događaj, “treće strane” koji automatski generiše iritirajuće notifikacije o sastancima.\nStručnjaci koje smo konsultovali ovim povodom kažu da problem nije destruktivan, odnosno da ni na koji način neće naškoditi vašem iPhone-u, već da je samo veoma dosadan i iritirajući. Na telefonima se najčešće “zapati” korišćenjem popularnih mesindžer aplikacija, kao što su WhatsApp i Viber, i ne mogu se ukloniti nikakvim anitvirus aplikacijama ili “čistačima” nepotrebnih fajlova.\nFajlovi ostavljaju otvoren “ulaz” za hakere\nUzrok ovog problema dolazi putem imejlova i drugih poruka, među kojima su i pozivi za različite događaje koji dolaze u obliku .ics fajlova. Čak i kada ih odbijete, ti fajlovi mogu da ostave otvoren “ulaz” za hakere da šalju još više spama u kalendar.\nOvde je najbolje ponašati se kao da je u pitanju tipična “fišing” (phishing) imejl prevara, osmišljena da hakrima otkrijete vaše lične podatke. Zato je najbolje da uopšte ne reagujete na nepoznate sastanke, već da ih obrišete. To ćete urediti na sledeći način (detaljan postupak možete videti u galeriji ispod):\n3. Kada ih pronađete, klikinte na crveni kružić sa slovom “i” u njemu kako biste otvorili panel sa informacijama,\nPronađite kalendar koji želite da “ubijete” i potom izaberite opciju Delete Account.\nZvezdina “petarda” protiv Bačke, za rušenje rekorda Partizana fale još 3 gola\n“Nije prijatno ići u Beograd, a neće ni njima biti u Podgorici”: Bek Budućnosti veruje u uspeh


Najbolji VPS Serveri u Srbiji - Ninet Company\nVPS serveri namenjeni su programerima, webmasterma i vlasnicima velikih sajtova.\nCena godišnje (10+2 gratis)180€\nGarantovani RAM512 MB\nCena godišnje (10+2 gratis)300€\nHard Disk100 GB\nCena godišnje (10+2 gratis)480€\nHard Disk150 GB\nGLAVNE KARAKTERISTIKE I PREDNOSTI NINET VPS SERVERA\nBez obzira da li ste koristili naše servere do sada ili ne, naša korisniška podrška Vam stoji na raspolaganju. Čak i ako prenosite sajt sa našeg shared hostinga, doplatićete samo razliku u ceni.\n- NiNet VPS serveri su bazirani na vrhunskoj hardverskoj arhitekturi, najnovijim Intelovim procesorima (Xeon, i5 i i7).\n- Priključeni na brži Internet link, kako bi svaki od servera davao svoj maksimum u pogledu performansi i dostupnosti velikih i veoma posećenih sajtova.\n- Svaki VPS podrazumeva instalaciju Linux operativnog sistema, potpun root pristup i podešavanje servera preko SSH.\n3 sata 40 € (važi naredna 3 meseca od datuma kupovine)\n5 sati 50 €(važi narednih 5 meseci od datuma kupovine)\n10 sati 80 €(važi narednih 10 meseci od datuma kupovine)\nNajpovoljnija ponuda u regionu\nCena VPS hosting paketa prilagođena je potrebama naših klijenata. Slično kao kod dedicated servera i ovde imate potpunu slobodu i fleksibilnost.\nGarantujemo kvalitet i najpristupačnije cene u regionu.\nSvi Ninet serveri se nalaze u našem data centru i samim tim je odziv, za klijente odavde, brži nego kod servera smeštenih u inostranstvu.\n"Ljudima u IT sektoru dobar hosting partner je polazna tačka. Kao vlasnik mreže od preko 40 sajtova, provereno preporučujem NiNet servere za vaš novi sajt. Brzina odziva za saobraćaj iz Srbije je impresivna, a imajte na umu da Google itekako ceni domaći hosting."


Stevo Pendarovski, predsjednik R. Sjeverna Makedonija, dobija savjetnika romske nacionalnosti – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nNakon propisanog roka od pet dana koliko će poziv biti otvoren, uslijedit će izbor, a R. Sjeverna Makedonija će dobiti prvog savjetnika u Kabinetu predsjednika Steve Penderovskog iz romske zajednice\nOktobar 15, 201951\nStevo Penderovski (Foto: pretsedatel.mk)\nRepublika Sjeverna Makedonija jedna je od rijetkih zemalja čiji će predsjednik dobiti savjetnika, ili savjetnicu romske nacionalnosti. Na zvaničnoj web stranici predsjednika Republike S. Makedonija, objavljen je poziv za vanjskog saradnika u Kabinetu predsednika Republike Severna Makedonija, Steve Pendarovskog.\nOvo je rezultat dugotrajne kampanje Građanske inicijative ABAJA čiji je cilj bio artikulisanje i promovisanje interesa građana i građanki romske nacionalnosti u R. Sjeverna Makedonija, za koju je sjevernomakedonska državna politika imala sluha. Podjednako pružanje prilika, jedini je pravi put za uključivanje svih građana i građanki u procese donošenja odluka važnih za jednu zemlju.\nNa ovaj način, zvanična politika ove bivše jugoslovenske republike, postavila je visoke standarde i ozbiljan zadatak pred gotovo sve države bivše Jugoslavije, ali i ostatak Evrope.\nTAGOVI Sjeverna Makedonija


Dozvoljavanje ili ograničavanje mogućnost ugrađivanje sadržaja na SharePoint stranicama - Office podrška\nDozvoljavanje ili ograničavanje mogućnost ugrađivanje sadržaja na SharePoint stranicama\nAdministratori kolekcije lokacija kontrolisali da li korisnici možete da ugradite sadržaj sa spoljnim Veb lokacije. Ako ne dozvoljavaju saradnici ugrađivanje sadržaja, korisnici koji pokušavaju da biste to uradili će videti poruku o grešci koja kaže, „ugrađivanje sadržaja sa ove Veb lokacije nije dozvoljeno”.\nPostavke na nivou lokacije\nAdministratori kolekcije lokacija možete da isključite ugrađivanje sadržaja, dozvoljavaju ugrađivanje sadržaja sa određene liste lokacija ili dozvoljavaju ugrađivanje sa bilo koje lokacije tako što ćete promeniti postavku bezbednost HTML polja u postavkama lokacije. Evo kako:\nPotražite osnovnu lokaciju kolekcije lokacija.\nKliknite na dugme Postavke , izaberite stavku Postavke lokacije. Ako ne vidite Postavke lokacije, izaberite stavku informacije o lokaciji , a zatim kliknite na dugme Prikaži sve postavke lokacije.\nNa stranici " Postavke lokacije ", u okviru Administracija kolekcije lokacija, , kliknite na dugme bezbednost HTML polja.\nNemoj dozvoliti saradnicima da umeću IFRAME oznake sa spoljnih domena da biste onemogućili korišćenje IFRAME oznaka za sve lokacije u kolekciji lokacija.\nDozvoli saradnicima da umeću IFRAME oznaka sa bilo kog domena da biste dozvolili korišćenjem IFRAME oznaka za sve lokacije u kolekciji lokacija i omogućili podatke iz bilo kog spoljne Veb lokacije da bi se prikazao iFrame. Iz bezbednosnih razloga, to ne preporučujemo ovu opciju.\nNapomena: Kada prilagođene izvršavanje skripti isključeno za lokaciju, ova opcija se primenjuje samo za ugradnju Veb segment. Sva druga polja HTML samo će omogućiti ugrađivanje sa navedenom liste spoljnih domena opisana ispod. Više informacija o izvršavanje skripti potražite u članku Dozvoljavanje ili sprečavanje prilagođenu skriptu.\nDozvoli saradnicima da umeću IFRAME oznaka samo iz sledećeg domena da biste dodali Veb domen na listu domena čiji sadržaj može biti prikazano u IFRAME oznaka u kolekciji lokacija. Da biste uklonili Veb lokaciju sa liste, izaberite je i kliknite na dugme Ukloni.\nSharePoint dolazi uz podrazumevane liste veb lokacija sa koje mogu da se prikazuju sadržaj. Možete dodati ili ukloniti lokacije na ovoj listi.


Todorić kupuje "Victoriaoil" - Najbogatiji Hrvat postaje srpski kralj ulja\nVlasnik hrvatskog "Agrokora" Ivica Todorić, posle kupovine "Dijamanta" iz Zrenjanina, kupuje još jednu uljaru u Srbiji. Najbogatiji hrvatski biznismen, koji je u Srbiji vlasnik šest preduzeća, hoće da preuzme i kompaniju "Victoriaoil", uljaru iz Šida, koja je prisutna sa brendom "Iskon", piše današnji "Blic".\nTodorić je na srpsko tržište ulja ušao 2004. godine kupovinom zrenjaninske fabrike koja je godinama držala više od trećine tržišta. Kako prenosi Blic, Todorić hoće "Iskon" ulje jer ga koristi kao sirovinu za proizvodnju robne marke "K plus".\nCena transakcije nije poznata jer "Victoriaoil" nije na Beogradskoj berzi, pa je teško govoriti o tržišnoj vrednosti.\nIz "Agrokora" su potvrdili zainteresovanost za ovu kompaniju koja godišnje preradi blizu 220.000 tona suncokreta, i više od 85.000 tona soje, i koja ima 300 zaposlenih.\nDa podsetimo, "Agrokor" u Srbiji zapošljava 7.000 radnika kroz brendove: "Frikom", "Dijamant", "Multivita", "Mivela"...\nPredsednik Grčko -srpske privredne komore, poznati biznismen iz Soluna, Kostas Georgiakos rekao je za Tanjug da je ideja stvaranja komore počela u periodu globalne ekonomske krize, kada teška vremena traže nova rešenja. Kostas podseća da su Srbi i Grci nekada dosta dobro sarađivali i zato treba da obnove i pojačaju poslovne veze.\nPrema njegovim rečima ranije je bio problem gde i kako investirati. "Sada ima mnogo mogućosti da rade jako dobro u turizmu, poljoprivredi i trgovini i ima dosta oblasti gde mogu da sarađuju dve zemlje“, tvrdi predsednik Grčko-srpske privredne komore.\nGrčka je među prvih pet zemalja po investicijama u našoj zemlji, a robna razmena između Grčke i Srbije na godišnjem nivou je oko 360 miliona evra.\nKonzul Republike Srbije u Solunu Siniša Pavić, izjavio je da Grke i Srbe vežu neraskidive istorijske veze jer su pored svega imali i iste neprijetelje kroz istoriju. Prema njegovoj oceni, ponovo Grci i Srbi imaju „zajedničkog neprijatelja, ekonomsku krizu“ .\n„ Ljudi koji sede ovde, smatraju da nemamo pravo da sedimo skrštenih ruku i da moramo da uradimo nešto da stvari promenimo, ne čekajući da kriza prođe sama od sebe, rekao je konzul Siniša Pavić.\nFormiranje Grčko srpske privredne komore ostvareno je na inicijativu biznismena iz Soluna, grckih komora sa severa Grčke, Atine i Regionalne privredne komore Leskovca.\nPotpredsednik novoformirane Grčko - srpske privredne komore Goran Jović iz Leskovca ocenjuje da je najvažniji zadatak udruženja da što pre postane pravi servis privredenika Srbije i Grčke.\n„ Moramo iskreno da kažemo da ni srpski ni grčki privrednici nemaju prave informacije i to ne odgovara tradicionalnim odnosima koje imamo sa Grčkom. Zato će ova komora biti jedan centar za informisanje naših i grčkih biznismena, kako bi tačno mogli da vidimo šta je potrebno Grčkoj a šta Srbiji, što se tiče proizvoda. Ono što sada znamo šta bi bilo potrebno Grcima jeste hrana i nameštaj od drveta“, precizirao je za Tanjug Goran Jović koji je i predsednik Regionalne privredne komore Leskovac.\nPre svečanog otvaranja poslovnih prostorija, Gčko- srpske privredne komore u Ulici Tsimiski u centru Soluna , osveštanje poslovnih prostorija obavio je mitropolit solunski Antimos. Otvaranju su prisustvovali predstavnici grčkih i srpskih regionalnih komora i grada Soluna, gradonačelnik Leskovca Goran Cvetanović i privrednici Grčke i srbije.\nNakon svečanog otvaranja konzul Republike Srbije u Solunu Siniša Pavić organizovao je prijem u zgradi konzulata za sve osnivače i prijatelje Grčko-srpske privredne komore.\nKako je najavljeno u aprilu u Leskovcu biće otvoren kancelarija Grčko- srpske privredne komore.\nProdužen rok za privatizaciju FAP-a\nAgencija za privatizaciju objavila je danas delimično izmenjen javni poziv za privatizaciju Fabrike automobila u Priboju i produžila rok za dostavljanje prijava o zainteresovanosti do 27. marta.\nU izmenjenom pozivu se navodi da će se birati strateški investitor koji će zajedno sa Republikom Srbijom osnovati novo preduzeće.\nMinimalni ulog strateškog investitora utvrđen je na iznos od najmanje milion evra u novcu i najmanje pet miliona evra u stvarima i/ili pravima, navedeno je na sajtu Agencije.\nFAP je na listi 502 kompanije za koje je Agencija za privatizaciju prošle godine uputila Javni poziv za prikupljanje pisma o zainteresovanosti, a na poziv je bilo prijavljeno šest zainteresovnih investitora.\nEBRD zainteresovana za Telekom\nEvropska banka za obnovu i razvoj (EBRD) zainteresovana je da podrži privatizaciju Telekoma Srbije, izjavio je direktor EBRD za Srbiju Mateo Patrone.\n"Zainteresovani smo za suinvestiranje ili obezbedjenje finansijske podrške za kupovinu kompanije. Zaista, mi smo veoma zainteresovani da pružimo podršku u procesu privatizacije Telekoma", rekao je on za novi broj Magazina Biznis.\nPatrone je rekao da je EBRD zainteresovana i da pomogne Vladi u privatizaciji odredjenih kompanija, od kojih su neke i na spisku 502 preduzeća u portfoliju Agencije za privatizaciju.\n"Drugi primeri su Dunav osiguranje i Aerodrom 'Nikola Tesla'. U zavisnosti od toga šta je potrebno, mogli bismo da damo doprinos na različite načine. Bilo preko podrške u pretprivatizacionom procesu ili preko kredita ili učešća u kapitalu ", rekao je on.\nPatrone je rekao i da će mere fiskalne konsolidacije koje se primenjuju doprineti da ova godina bude puna izazova za Srbiju, ali je na duži rok gledano, važno shvatiti da su takve mere nužne.\nNa pitanje u čemu je razlika izmedju prognoza EBRD koja očekuje rast bruto domaćeg proizvoda (BDP) Srbije u 2015. od 0,5 odsto i MMF koji očekuje pad od 0,5 procenata Patrone je rekao da postoji značajna neizvesnost kada je reč o ovogodišnjoj proceni rasta BDP Srbije kako zbog unutrašnjih tako i zbog spoljašnjih faktora.\nTurska Halk banka i zvanično vlasnik Čačanske banke\nHalk banka iz Turske pobedila je na tenderu za prodaju akcija Čačanske banke, saopštilo je Ministarstvo finansija. Potpisivanje ugovora biće obavljeno danas.\nUgovor o kupoprodaji akcija, a koji prema saznanjima "Blica" vredi nešto više od deset miliona evra, u ime Vlade Srbije, potpisaće ministar finansija Dušan Vujović, a u ime Halk banke generalni direktor Ali Fuat Taškesenliolu.\nČačanska banka je regionalna banka koja ima poslovnu mrežu od 14 filijala i 9 ekspozitura, koja pre svega pokriva teritoriju zapadne i centralne Srbije. Sa ukupnom bilansnom aktivom od 263 mil EUR i tržišnim učešćem od 1,1%, Čačanska banka je rangirana kao 18. na domaćem bankarskom tržištu.\nTurkey's Halkbank officially new owner of Cacanska Banka\nHalkbank from Turkey has won the tender to acquire the shares of Cacanska Banka, the Finance Ministry announced in a release. An agreement on the sale of shares will be signed today.\nThis agreement, which Blic says is worth over ten million euros, will be signed by Finance Minister Dusan Vujovic on behalf of Serbia and by Halkbank CEO Ali Fuat Tashkesenliolu on behalf of that bank.\nCacanska Banka is a regional bank with a business network of 14 affiliates and 9 branches that mainly cover the territory of western and central Serbia. With balance sheet assets totaling EUR 263 million and a market share of 1.1%, Cacanska banka ranks 18th in the domestic banking market.\nPrihvaćen plan reorganizacije valjevske "Sloge"\nPrivredni sud u Valjevu prihvatio je u petak (20. mart 2015. godine) plan reorganizacije preduzeća "Sloga", koja gazduje hotelsko ugostiteljskim objektima u Valjevu i na Divčibarama.\nUkupna dugovanja "Sloge", koju je na tenderu kupila porodica Vujić, iznose 1,4 milijarde dinara, dok je procenjena vrednost imovine 2,8 milijardi dinara.\nPlan reorganizacije predviđa da se dug radnicima, kao i Poreskoj upravi isplati odmah, dok bi dug dobavljačima od 222 miliona dinara trebalo da isplate u narednih 10 godina sa grejs periodom od godinu dana, a dug bankama i državni fondovima za 12 godina sa grejs periodom od tri godine.\nPlan reorganizacije "Sloge" jedino nije podržala Poreska uprava, koja pre dva dana nije podržala ni plan reorganizacije privatnog preduzeća "Vujić Valjevo", koje proizvodi PVC stolariju.\nVujići su vlasnici i fabrike negazirane flaširane vode u Petnici, koju će eventualno prodati, kao i samački hotel i upravnu zgradu neuspešno privatizovanog građevinskog preduzeća "Jablanica", koji su docnije kupili od većinskog vlasnika, ukoliko drugačije ne budu mogli da poštuju klauzulne rokove planova reorganizacije "Sloge" i PP " Vujić Valjevo".\nVodeći čovek tih kompanija Vidoje Vujić rekao je danas novinarima, posle ročišta u Privrednom sudu, kako je uveren da je plan reorganizacije "Sloge" ostvariv za šest godina, ukoliko bi sezona na Divčibarama bila kao ove zime, odnosno ukoliko bi se dalje ulagalo u razvoj turizma na toj destinaciji.\nKompanije porodice Vujić, posebno proizvodnja PVC stolarije, godinama su bile među vodećima u Valjevu i Kolubarskom okrugu, ali su poodavno u krizi i zbog toga što su se Vujići, kako kažu ekonomisti, preinvestirali.\nTurci zainteresovani za "Prvi maj"\nPredstavnici jedne turske kompanije obići će naredne sedmice pirotsku konfekciju AHA Mura Prvi maj, koja više od pola godine ne radi i radnici ne primaju plate.\nTo piše u pismu Ministarstva privrede upućenom rukovodstvu fabrike dostavljenog medijima.\nU pismu je navedeno da je Ministarstvo privrede obavestilo rukovodstvo pirotske konfekcije "AHA Mura Prvi maj" da će naredne sedmice predstavnici jedne turske kompanije, koja je nakon razgovora sa Ministarstvom izrazila spremnost da investira u pirotsku konfekciju, obići fabriku u Pirotu.\nKako se navodi u pismu Ministarstva, delegacija iz Turske će sredinom naredne sedmice najpre imati sastanak u Ministarstvu privrede, nakon čega će turski investitor obići i pogone u Pirotu.\n"Cilj sastanka je da se definiše moguća saradnja sa potencijanim investitorom i da odredimo naredne korake. Nadam se i želim da verujem da će investitor doneti pozitivnu odluku, koja će omogućiti vašoj kompaniji nov život, a ukoliko do toga ne dođe zasigurno ćemo do kraja marta znati koji je pravac delovanja i šta je najbolje učiniti za 1.328 zaposlenih", stoji u pismu Aleksandre Cvijović iz Ministarstva privrede.\nFabrika u Pirotu više od pola godine ne radi nakon što je majka firma, slovenačka "AHA Mura" otišla u bankrot zbog ogromnih dugovanja prema Poreskoj upravi Slovenije.


Sportske.net - Zvezdi tri dana "fore" da ubedi "pobunjenike"\nZvezdi tri dana "fore" da ubedi "pobunjenike"\nArbitražna komisija Fudbalskog saveza Srbije nije donela konačnu odluku po zahtevima za raskid saradnje koje su podneli fudbaleri Crvene zvezde, pa vicešampion Srbije ima još tri dana "fore" da ubedi, još uvek, svoje igrače da odustanu od postupka.\nIako je Arbitražna komisija FSS danas zasedala po pitanju zahteva za raskid saradnje koje su podneli fudbaleri Crvene zvezde, klubu iz Ljutice Bogdana dato je još tri dana da izgladi nesuglasice sa "pobunjenicima" (čitaj plati dugovanja) i tako ih ubedi da odustanu od daljeg procesa.\nZa sada je izvesno da braća Slavoljub i Dragoljub neće ni pokušati da se dogovore sa Crvenom zvezdom jer žele da igraju u Čukaričkom, što je potvrdio i njihov menadžer Stevan Miković.\nMiković je kazao da Srnići nisu prihvatili ponudu Zvezde iako je ona bila pristojna i da je iz tog razloga on završio saradnju sa njima.\n"Da. Poneli su se loše prema Crvenoj zvezdi, posle korektne ponude. Niko ne može da ti garantuje da ćeš igrati, imaš mogućnost na pripremama da se dokažeš. Posle takvog poteza naša saradnja nije moguća. Neka im bude menadžer ko god hoće" kazao je Miković za "Sportski žurnal".\nU slučaju Srđana Mijailovića i Aleksandra Pantića prostora za dogovor i dalje ima, pitanje je samo koliko je Zvezda u mogućnosti da izađe u susret toj dvojici fudbalera i koliko su oni spremni da čekaju na svoje zaostale zarade.\n"Nisam povukao tužbu. Para sam primio koliko je klub mogao da se snađe, znam kakva je finansijska situacija. Zaboleo me je odnos u poslednjih šest meseci. Nismo ni Mićko, ni ja, više klinci, pa da se tako ponašaju. Ostajem pri tužbi, ali ću sigurno bar još jednom pričati sa čelnicima" kazao je Pantić.\nZvezda bi najviše izgubila ukoliko Arbitražna komisija odluči da Mijailoviću dozvoli raskid saradnje na štetu kluba. U tom slučaju, Zvezda bi inkasirala oko pola miliona evra, na konto kompenzacije za razvoj igrača, umesto potencijalnih 2 miliona na koliko se procenjuje vrednost mladog veznog fudbalera.


Prezentacija kompanije Safbon Water Tehnology | Privredna komora Crne Gore\nPrezentacija kompanije Safbon Water Tehnology\nPrivredna komora Crne Gore je 26. aprila 2018. godine organizovala prezentaciju američke kompanije Safbon Water Tehnology. U radu su, pored predstavnika pomenute kompanije, učestvovali Željko Baltić, rukovodilac Sektora za međunarodnu saradnju u Privrednoj komori Crne Gore, predstavnici vodovodnih preduzeća iz Podgorice, Kotora, Budve, Pljevalja, te Regionalnog vodovoda Crnogorsko primorje.\nŽeljko Baltić je kazao da Crnu Goru u tekućoj godini očekuje otvaranje Poglavlja 27 – Životna sredina i klimatske promjene, jednog od najkompleksnijih i najzahtjevnijih u pregovaračkom procesu sa Evropskom unijom. On je ukazao je da postoji veliko interesovanje inostranih kompanija za ulaganje u ovu oblast.\nChris Claessen, izvršni direktor SafBon Water Technology, kazao je da je ta kompanija dio kineskog holdinga sa sjedištem u Šangaju. Posjeduju standard ISO 9001:2008 i imaju preko 170 realizovanih projekata u svijetu. SWT je globalni proizvođač integrisanih rješenja za napredne vodovodne sisteme i prečišćavanje otpadnih voda. Ova kompanija već 30 godina uspješno djeluje na tržištu voda i prečišćavanja otpadnih voda te ima tim veoma iskusnih inženjera. Nude jedinstvena rješenja za projektovanje, proizvodnju, finansiranje, puštanje u rad svih vrsta tehnologija za tretman voda, uključujući konvencionalnu filtraciju, ultra/ mikrofiltraciju, membranske bioreaktore i desalinizaciju sa reverznom osmozom. Njihovi sistemi sadrže širok spektar tehnologija za tretman voda kako bi se osigurala usklađenost sa regulatornim zahtjevima i zahtjevima kupaca.\nPredstavnici vodovodnih kompanija u Crnoj Gori su dali pozitivne komentare na ponuđena rješenja za tretman voda i otpadnih voda, govorili su o projektima koji se očekuju u ovoj oblasti, te stoga su pozvali predstavnike američke kompanije da posjete njihova preduzeća u cilju ostvarivanja saradnje.


Novina za privrednike: UC omogućila elektronsko praćenje zaduženja i uplata | Ekonomist\nNovina za privrednike: UC omogućila elektronsko praćenje zaduženja i uplata\nby Redakcija - 05/04/2019 05/04/2019 0\nUnapređenjem Elektronskog servisa za privredu, omogućeno je svim carinskim obveznicima elektronsko praćenje zaduženja i uplata po osnovu carinskog duga, saopšteno je iz Uprave carina.\n– Uprava carina kontinuirano sprovodi aktivnosti na unapređenju i implementaciji mjera koje se odnose na pojednostavljenje procedura, povećanje efikasnosti i kvaliteta u pruženju usluga putem elektronskih servisa prema privredi, čime doprinosi stvaranju povoljnijeg poslovnog okruženja i boljem funkcionisanju sistema – navodi se u saopštenju.\nUnaprijeđenjem postojećeg Elektronskog servisa za privredu sa novim funkcionalnostima, kako su pojasnili, svi carinski obveznici imaju mogućnost elektronskog praćenja, pregleda i štampe zaduženja i uplata po osnovu carinskog duga.\n– Nadograđena aplikacija – Elektronski servis za privredu, koja osim uvida u stanje bankarskih garancija, njihovih opterećenja, priliva i potraživanja u realnom vremenu, obuhvata i uvid u stanje ukupnog duga i uplata prema Upravi carina – kazali su iz Uprave carina.\nZahtjev za korišćenje Elektronskog servisa za privredu, kako su kazali, mogu podnijeti svi zainteresovani privredni subjekti.\nZa potrebne informacije o korišćenju ovog servisa može se obratiti Sektoru za carinsko – informacioni sistem elektronskom poštom na adresu cis@carina.gov.me ili na telefon 020/442-052.\nPU zaokružila set usluga za elektronsko prijavljivanje\nDostupan e-Katastar, preuzmite sve evidencije i…\nZakona o fiskalizaciji imaće značajne benefite i za…\nUprava carina naplatila 93,18 miliona eura\nMA prevezao skoro 90 hiljada putnika


''Pitanje trenutka'' kad će proraditi Spartakovi strelci, možda protiv Zvezde? - Sportske.net\n''Pitanje trenutka'' kad će proraditi Spartakovi strelci, možda protiv Zvezde?\nNekoliko dana pred duel sa Crvenom zvezdom, u Spartaku vlada odlično raspoloženje i vera da će ''Plavi golubovi'' konačno povratiti efikasnost iz jesenjeg dela sezone. To se može zaključiti iz izjave sportskog direktora Damira Džimovića, koji ima puno poverenje u trenera Kanatlarovskog i njegove igrače.\nSportski direktor Spartaka Damir Džimović izjavio je danas da njegovi fudbaleri žele i mogu bolje i da glavni ovosezonski ciljevi nisu ugroženi.\n"Želim da naglasim da iz ekipe koja je odigrala jesenji deo prvenstva od standardnih igrača nedostaje jedino Darko Puškarić. Trener Dragan Kanatlarovski je svojim dolaskom svima nama visoko podigao moral pa smo vrlo brzo počeli beležiti dobre rezultate. Zašto sada izgubiti veru kada mi još uvek nismo rezultatski i fudbalski ugroženi", naveo je Džimović u pismu dostavljenom agenciji Beta.\nDžimović je naveo da se oseća dužnim da kao najodgovorniji u sportskom sektoru Spartaka uputi punu podršku igračima i treneru Kanatlarovskom.\n"Mi hoćemo i možemo bolje, naše zajedništvo je garant uspeha. Ništa od unapred zacrtanog, a to je izlazak u Evropu i finale Kupa, nije ugroženo", istakao je Džimović.\nSpartak je posle 21 kola deveti na tabeli Super lige sa 26 bodova.\n"Spartak ovog proleća nije zabeležio nijednu pobedu, ali ako ne računamo već odavno prežaljeni nesrećni poraz od Slobode, nije pretrpljen nijedan poraz u prvenstvu, a nizali su se rivali itekakog renomea, u Subotici prošlogodišnji osvajač Kupa, Jagodina, Vojvodina, a na gostujućim vrućim terenima Spartak nije poklekao ni u duelima sa OFK-om, Javorom i Napretkom", kazao je Džimović.\nPrema njegovim rečima, Spartak ima problema sa realizacijom, ali da je pitanje trenutka kada će golovi početi da pristižu.\n"Još uvek kuburimo sa realizacijom na utakmicama, ali svako ko je gledao naše utakmice razumeće da je pitanje trenutka kada će golovi početi da pristižu. Pa i jesenas smo postizali dosta golova na svom terenu, dva-tri po utakmici, što znači da moramo imati strpljenja za naše strelce", rekao je Džimović.\nSpartak je u prvoj utakmici polufinala Kupa Srbije izgubio od Vojvodine sa 1:0, a Džimović je naveo da to nije bilo "niti planirano, niti plod loše taktike".\n"Jednostavno, veći broj igrača je imao snažan pritisak i veliku želju za dobrim rezultatom pa nisu imali snage da to prevaziđu. Svaki od njih pojedinačno ima pravo na loš dan. Sa jedne strane mi je žao što je to bio veliki broj igrača, a sa druge i sam Bog nas je pogledao pa je Vojvodina pobedila sa minimalnim rezultatom, koji daje nadu kako njima tako i nama", kazao je Džimović.\nDirektor Spartaka je pozvao navijače subotičkog kluba da podrže igrače te ekipe u narednim susretima sa Crvenom zvezdom i Vojvodinom jer oni, kako je rekao, moraju da znaju da su "važan šraf u mašini plavih golubova".


Pomoćni radnik antikorozivne zaštite - sačmar - Tatravagonka Bratstvo d.o.o.\nDOO Tatravagonka Bratstvo Subotica raspisuje konkurs za radno mesto: POMOĆNI RADNIK ANTIKOROZIVNE ZAŠTITE - SAČMAR, na određeno / neodređeno vreme u Subotici.\nPeskarenje predstavlja proces kojim se korišćenjem abrazivnog materijala, kao što su kvarcni pesak, sačma, korund, čelični opiljci, mlazom pod visokim pritiskom uklanjanja nečistoća i korozije sa željene površine. Ovaj način pripreme metalnih površina nezamenljiv je kod antikorozivne zaštite i najidealniji postupak pripreme površina pre nanošenja zaštitnih premaza.\nIzvodi radove sačmarenja metala tj. delova – pozicija u mašini za sačmarenje. Mehaničko skidanje nečistoća čeličnom sačmom, čišćenje površina pre nanošenja sistema premaza, tehnološki obavlja rad opsluživanja sistema protočne sačmare poštujući proceduru puštanja iste u rad.\nŠkolska sprema: II – III stepena školske spreme odgovarajuće struke (bravarsko mašinske)\nRadno iskustvo na istim ili sličnim poslovima prednost


Ministar unutrašnjih poslova Nebojša Stefanović i ministarka pravde Nela Kuburović posetili su Sigurnu kuću, u kojoj su poručili da od 1. juna 2017. godine počinje primena novog Zakona o sprečavanju nasilja u porodici ("Sl. glasnik RS", br. 94/2016 - dalje: Zakon) koji nosi jasnu poruku: "Udarite li ženu, ići ćete u zatvor".\nStefanović je ukazao da uvek kada poseti Sigurnu kuću priseti se teške situacije zbog čega su ove žene tu dospele i, kako dodaje, ljudski je da im se, ne samo pruži podrška, već da se učini sve što je moguće da nasilje prestane i svi nasilnici shvate da postoji snažan odgovor države protiv nasilja u porodici.\nUkazao je da će u svakoj policijskoj stanici biti jedan do dva policajca koji su posebno obučeni za ovaj vid nasilja, i da će raditi na tome da se pošalje jasna poruka "udarite li na ženu ići ćete u zatvor".\nMinistarka pravde Nela Kuburović je ukazala da su dva ministra današnjom posetom pokazala da se država ne bori samo sistematski protiv nasilja u porodici, već i ličnim angažovanjem njenih članova.\n- Vlada Republike Srbije pruža punu podršku da se u što većoj meri i što bolje implementira Zakon koji počinje da se primenjuje od 1. juna - naglasila je ona.


Ona je u 30. nedjelji trudnoće u ovu zdravstvenu ustanovu primljena 2. maja, sa simptomima i pozitivnim testom na novi korona virus, piše Srpskainfo.\n- Porodilja je od 30. aprila bila hospitalizovana u Opštoj bolnici Doboj, a 2. maja je transportovana u našu ustanovu. Dan nakon prijema, lekari Klinike za ginekologiju i akušerstvo porodili su je carskim rezom, nakon čega je pacijentkinja primljena u Jedinicu za intenzivno lečenje Klinike za anesteziju i intenzivno lečenje, gde je nastavljen terapijski tretman – kažu za Srpskainfo u UKC RS.\nNaglašavaju da je, tokom boravka u ovoj klinici, pacijentkinja zahtevala visokoprotočnu terapiju kiseonikom, potom neinvazivnu mehaničku ventilaciju, odnosno neinvanzivni respirator, a zatim i invazivnu mehaničku ventilaciju (respirator).\n– Kontrolni test na kovid urađen je 13. maja i bio je negativan. Zbog komplikacija osnovne bolesti, kovida 19, 15. maja dolazi do pogoršanja opšteg stanja pacijentkinje, te se preduzima niz dijagnostičkih i terapijskih procedura od strane dežurne ekipe lekara UKC RS. Nažalost, sprovedene terapijske mere nisu dale rezultat zbog čega dolazi do srčanog zastoja u jutarnjim satima 16. maja – ističu u UKC RS i dodaju da je, nakon neuspešne kardiopulmonalne reanimacije, pacijenkinja, nažalost, preminula u 9.55 minuta.\n– Što se tiče zdravstvenog stanja deteta koje je hospitalizovano u Klinici za dečje bolesti UKC RS, danas u četrnaestom danu života nalazi se na kiseoničkoj potpori od tri litra u minuti. Prvih šest dana života bilo je na mehaničkoj ventilaciji – kažu u ovoj zdravstvenoj ustanovi.


ISO standardi u gradjevinarstvu - Građevinarstvo | Mobes\nOstvarite tehničku i komercijalnu prednost sa građevinskim projektima, ispunjavajući pritom pravne i ekološke zahteve\nGrađevinska industrija predstavlja jednu od najekspanzivnijih privrednih grana koju karakteriše visok stepen konkurentnosti, ali i rizika na tržištu. Naša kompanija razume potrebe i izazove građevinskih kompanija koje žele da poboljšaju zaradu, smanje troškove i povećaju vidljivost na domaćem i stranom tržištu. Stručni tim konsultanata pomaže velikom broju građevinskih kompanija da kontrolišu rizike uz pomoć rešenja za poboljšanje efikasnosti, poboljšanje saradnje i uspešno upravljanje lancima nabavke i pronalaženje inovativnih rešenja. Najčešće zastupljeni standardi u ovim oblastima su:\nBez obzira na obim i veličinu poslovanja, ISO 9001 predstavlja standard koji prepoznaje ceo svet. Implementacija ISO 9001 može da pomoći građevisnkim kompanijama da uštede novac, povećaju zaradu, prošire poslovanje i da povećaju zadovoljstvo klijenata. Saznajte više o standardu ISO 9001 ovde.\nISO 14001:2015 osigurava da svi negativni uticaji na životnu sredinu od strane kompanija budu identifikovani, nadgledani i usklađeni sa zakonskim regulativama. Implementacijom ISO 14001:2015 standarda, proizvodne kompanije obezbeđuju ekološko odgovorno poslovanje usaglašeno sa relevantnim zakonima iz ove oblasti. Pročitajte više o ISO 14001 ovde.\nInternacionalni standard ISO 50001 opisuje i definiše prakse upravljanje energijom. Implementacijom ovog standarda građevinske kompanije bolje ispunjavaju ekološke norme i norme vezane za emisiju ugljeničnih gasova i na taj način poboljšavaju energetske i celokupne performanse kompanije. Pročitajte više o standardu ISO 50001 ovde.\nSCC Standard – Sistem menadžmenta bezbednosti i zdravlja na radu\nSCC standard je međunarodni standard za bezbednost, zdravlje i zaštitu životne sredine za izvođače kao i njihove podizvođače, koji pružaju svoje usluge i vrše radove na lokaciji klijenta. SCC je inicijalno namenjen organizacijama koje su operativne u oblastima visoko i nisko gradnje, hidro i termo izolacije, pružanjem usluga u oblasti građevinarstva u cilju smanjenja broja nezgoda na lokacijama izvođenje radova kroz povećanu svest zaposlenih. Pročitajte više o SCC standardu ovde.


Zadnji vikend jula u znaku motorijade, bajkeri iz 20 zemalja stižu u Banjaluku Zadnji vikend jula u znaku motorijade, bajkeri iz 20 zemalja stižu u Banjaluku\nObjavljeno: 22. 6. 2019 u 14:36h\nPeta, jubilarna motorijada – Međunarodni moto skup MK Istok Banjaluka, održaće se posljednjeg vikenda u julu, od 26. do 28. jula na banjalučkoj tvrđavi Kastel.\n“Kraj jula na tvrđavi Kastel rezervisan je za bajkere koji će se ove godine u Banjaluku zaputiti iz više od 20 svjetskih zemalja, a broj bajkera, prema sadašnjim najavama, brojaće se u hiljadama. Naime, u susret trinaestom rođendanu kluba, očekuje nas pravi bajkerski praznik uz višečasovni program sa mnogo vrhunskog rok zvuka i uz mnogobrojne prijatelje, bajkere i moto klubove. Očekuju vas brojni bendovi iz zemlje i regiona, a binom 5. banjalučke motorijade odzvanjaće moćni rok rifovi i to u maratonskom izdanju sa preko 20 sati žive svirke” – najavili su organizatori.\nKazali su da je planiran i bogat dnevni program koji će se realizovati na više lokacija u gradu, a sa svrhom promovisanja iskonskog uživanja u stilu pravih bajkera, koji cijene iskreno prijateljstvo, kvalitetno druženje i život po jedinstvenom bajkerskom kodu, u kojem dominira poštovanje, poštenje i bratstvo koje ne može da se kupi.\nIzvor: Srpskainfo/ Vesna Popović/ Foto: Aleksandar Golić/RAS Srbija


Uvođenjem informacionih sistema u sektor zdravstva ostvarile bi se značajne uštede i olakšao rad uposlenika u zdravstvu BPK-a Goražde\nPredstavnici firmi „Veza d.o.o.“ i „Računari d.o.o.“ boravili su danas u posjeti Bosansko-podrinjskom kantonu Goražde, gdje su se danas, u zgradi Vlade sastali s premijerom Bosansko-podrinjskog kantona Goražde Emirom Okovićem, resornim ministrom Damirom Dučićem te predstavnicima menadžmenta u resoru zdravstva na području našeg kantona.\nRazlog današnje posjete predstavnika ovih firmi bio je predstavljanje informacionih sistema koje je izradila firma „Računari d.o.o.“, a koji su u vezi sa zdravstvenim sektorom (porodična medicina, mentalno zdravlje, prevencije, ovisnici, e-recepti, stomatologija, dijabetes).\nS tim u vezi, na današnjem sastanku razgovarano je, između ostalog, i o mogućnosti uvođenja ovakvog načina rada u zdravstvo Bosansko-podrinjskog kantona Goražde, koje bi kako je istaknuto, dovelo do određenih ušteda, kao i olakšalo rad uposlenika u ovom sektoru.\nUsluge firme „Veza d.o.o.“ odnose se, između ostalog, na efikasno povezivanje pacijenata sa odgovoarajućim zdravstvenim ustanovama, projektovanje zdravstvenih rješenja te na kontinuirani pristup sadržajima iz oblasti zdravstva i medicine.\nIstaknuto je da je preduzeće za razvoj softvera i informacionih sistema „Računari d.o.o.“ specijalizovano za oblast medicine, farmacije, stomatologije i srodnih djelatnosti te da je softver ovog preduzeća zasnovan na najsavremenijim WEB tehnologijama po organizaciji, načinu rada i mogućnostima, te da je kao takav jedinstven proizvod na ovim prostorima.


Zamenik okružnog javnog tužioca juče saopštio\nKada policija bude podnela prijavu proceniću da li ima osnova za pokretanje istrage, kaže Vladimir Vukčević. Oružje kojim je ubijen general nije nađeno. Biće saslušan i zaštićeni svedok\nBEOGRAD - Protiv Željka Maksimovića Make nije podneta krivična prijava pa protiv njega ne može biti pokrenuta istraga niti raspisana poternica Interpola, izjavio je juče Vladimir Vukčević, zamenik okružnog javnog tužioca.\n"Kada policija bude podnela krivičnu prijavu moći ću da procenim da li ima osnova za pokretanje istrage protiv Maksimovića", naveo je Vukčević.\nPretučen zbog opiranja\nNikola Maljković (30) osumnjičen za ubistvo generala Boška Buhe, jeste pretučen 27. oktobra na naplatnoj rampi u Rumi ali kako tvrdi izvor "Glasa" iz beogradskog SUP-a, zato što se opirao hapšenju. Maljković je izvučen iz automobila u kome se nalazio sa Bojanom Miletićem, a zbog opiranja, oboren je na haubu i udaren nekoliko puta ali nije zatrpavan u zemlju niti je iko od policajaca koji su učestvovali u akciji pucao oko njegove glave, tvrdi izvor "Glasa".\nOn je naglasio da je zbog ubistva Boška Buhe za sada pokrenuta istraga samo protiv Nikole Maljkovića (30), jer za to "postoje dokazi".\n"Osim svedoka, među kojima su očevici ubistva i jedan zaštićeni svedok, Tužilaštvo ima i druge dokaze da je Maljković počinio ubistvo. Ne bismo pokretali istragu da nemamo dokaze a na Sudu je da dokaže njihovu validnost ", rekao je Vukčević i dodao da oružje kojim je ubijen policijski general nije nađeno.\n"Istragom tek treba da se utvrdi povezanost između Maljkovića i ostalih osumnjičenih za spremanje terorističkih akcija.\nPolicija je raspolagala dokazima da ta grupa sprema atentat na premijera Zorana Đinđića, pa je akcija hapšenja izvedena iznenada, čime je nastao problem da se dokaže veza između osumnjičenih" rekao je Vukčević i naveo da su teroristi pratili Đinđića, a da je policija prisluškivala i pratila njih.\nIstraga zbog ubistva iz 1995.\nU Okružnom sudu novinari juče nisu mogli da saznaju šta se desilo sa istragom protiv Željka Maksimovića Make koja je protiv njega pokrenuta zbog ubistva policajaca Gorana Radulovića, 17. marta 1995. godine. Zamenik predsednika Okružnog suda, Petar Popović, rekao je da ne može ništa da kaže jer je "predmet živ".\nPosle hapšenja Nikole Maljkovića i Bojana Miletića na naplatnoj rampi u Rumi, policija je na informativni razgovor privela Dragana Ilića iz Belog Potoka kod koga je nađen arsenal oružja i Vladimira Jakšića Karlosa za koje se pretpostavljalo da su povezani sa ubistvom policijskog genarala, ali je protiv njih podneta prijava samo zbog nedozvoljenog držanja oružja i određen im je pritvor.\nMinistar Mihajlović je u utorak rekao da su Ilić i Jakšić povezani sa terorističkom grupom koja je ubila Buhu i koja je planirala likvidacije još nekih osoba iz vrha vlasti i sveta biznisa.\nDrugo opštinsko javno tužilaštvo pokrenulo je juče istragu protiv Milorada Jakšića zvanog Karlos zbog nelegalnog posedovanja pištolja "valter" i "parabelum" i municije za automatsko oružje koje je policija pronašla u njegovom stanu. Jakšić je saslušan i određen mu je pritvor od osam dana, a tužilac Snežana Bogadanović odbila je da kaže da li je ispitivan zbog umešanosti u ubistvo generala Buhe.\nSaopštenje organizacije "Human rights watch"\nNJUJORK (Beta) - Organizacija za zaštitu ljudskih prava "Human rights watch" izrazila je zabrinutost zbog primene sile od strane srpske policije prilikom hapšenja osumnjičenih za ubistvo policijskog generala Boška Buhe.\nU saopštenju se navodi da ta organizacija "ne raspolaže informacijama o navodnim zločinima, ali je zabrinuta zbog tretmana pritvorenih, nezavisno od njihovog zločina".\nRukovodilac odeljenja za Evropu i Centralnu Aziju Elizabet Andersen upozorila je da, "čak i ukoliko su optužbe tačne, one ne opravdavaju zlostavljanje ili loš tretman".\nOsvrćući se na ranije slučajeve policijskog zlostavljanja, Andersenova je ocenila da "srpsko pravosuđe ima običaj da zažmuri pred izveštajima o mučenjima i lošem tretmanu od strane policije".\nBorović brzo čita\nTužilac Vladimir Vukčević rekao je da branilac Nikole Maljkovića, Borivoje Borović, posle samo deset minuta razgledanja spisa zaključio da Tužilaštvo nema dokaze protiv njegovog klijenta. "Spis, koji ima mnogo strana, Borović je razgledao samo deset minuta koliko mu je bilo dozvoljeno, i odmah zaključio da nemamo dokaze, iako nije sve stigao da pogleda", rekao je Vukčević.\nD. Ć.- T. M. S.\n01. Nov 2002 22:29 (GMT+01:00)\nUbio i Badžu?\nŽeljko Maksimović-Maka, koji je osumnjičen za umešanost u ubistvo generala policije Boška Buhe, ubio je v. d. ministra unutrašnjih poslova Srbije Radovana Stojičića-Badžu i još neke javne ličnosti, javio je Radio B92, pozivajući se na izvore bliske istrazi.\nIzvor B92 navodi da za sada postoje samo izjave svedoka o odgovornosti Maksimovića za ta ubistva, te da policija veruje da će u narednim danima doći do i do materijalnih dokaza koji će potvrditi njegovu krivicu.\n01. Nov 2002 22:56 (GMT+01:00)\nRepublički ministar unutrašnjih poslova Dušan Mihajlović demanatovao je sinoć da su pripadnici MUP-a Srbije primenili torturu prilikom hapšenja osumnjičenih za ubistvo policijskog generala Boška Buhe, zbog koje je izrazila zabrinutost Organizacija za zaštitu ljudskih prava "Human rights watch".\nMihajlović je u izjavi za RTS istakao da mu je bila poznata činjenica da kriminalci, posebno "ovakvog kalibra", imaju najbolje advokate, ali je iznenađen da, preko advokata, mogu da dođu do uglednih međunarodnih organizacija koje se bave ljudskim pravima i koje prihvataju njihove stavove, a da nisu čuli drugu stranu.\n01. Nov 2002 23:17 (GMT+01:00)\nZnaju gde je\nMinistar Mihajlović je rekao za RTS da policija zna gde je Željko Maksimović, ali nije želeo da to i saopšti dok se slučaj ne okonča.\n"Mi smo sve vreme znali gde se nalazi Maksimović, znamo to i sada i najbolje će biti da on što pre bude gde mu je mesto, a to je ovde u Centralnom zatvoru u Beogradu", rekao je Mihajlović.\nZamenik okružnog javnog tužioca juče saopštio: Bez krivične prijave protiv Maksimovića\nŠef istražnog odeljenja Okružnog suda saopštio: Pritvorena samo dvojica\nSaopštenje kolegijuma Vrhovnog suda Srbije\nNačelnik Uprave za borbu protiv organizovanog kriminala demantuje pojedine medije\nTelohranitelji Vukašina Minića Volfa izjavili: "Magnum" videli u ruci policajca\nVrhovni sud Srbije preinačio kazne Nikoliću i Stanojeviću: Za ubistvo po 10 godina\nVelika Plana: Pucao u svoju kafanu\nValjevo: Bračnom paru po 4,9 godina\nPrema pisanju Fajnenšel tajmsa: Đukanović prao novac


Uslovi korišćenja - Lady Fatal\nPozdravljamo vas u našoj internet prodavnici korejske kozmetike LadyFatal.rs. Vaš pristup, kao i upotreba naše veb stranice (u daljem tekstu: veb lokacija) regulisana je odredbama člana 13. i člana 27. zakona o zaštiti prava potrošača (“Sl. glasnik RS”, br. 62/2014, 6/2016 – dr. zakon i 44/2018 – dr. zakon) Pristupom veb lokaciji u vlasništvu Busca doo Runjani i njegovom upotrebom prihvatate ove uslove korišćenja bez ograničenja. Ako ne prihvatate ove uslove korišćenja bez ograničenja, napustite veb lokaciju.\nI sama veb lokacija i svi tekstovi, logotipi, grafičke datoteke, audio i video materijali itd. (U daljem tekstu: Sadržaj) vlasništvo su kompanije Busca doo Runjani ili su objavljeni na veb lokaciji uz dozvolu vlasnika. Korišćenje Sadržaja bez pismenog odobrenja vlasnika Sadržaja je zabranjeno. Autor se obavezuje da će zaštititi svoja prava intelektualne svojine na način propisan zakonom.\nObjašnjenja o sadržaju sajta\nDozvoljeni su netačni sadržaji ili štamparske greške. Promene na veb lokaciji mogu se izvršiti u bilo koje vreme i bez prethodne najave. Autor se ne obavezuje da će redovno ažurirati informacije sadržane na veb lokaciji. Pored toga, autor ne garantuje da će veb lokacija funkcionisati bez prekida ili grešaka ili da je veb stranica kompatibilna sa opremom koju koristite za prikazivanje.\nDok ste na našem veb sajtu, vi sami odlučujete o njenoj upotrebi. Autor nije odgovoran za materijalnu ili nematerijalnu štetu, direktnu ili indirektnu, nastalu upotrebom veb stranice ili povezanog Sadržaja.\nVeb lokacija može sadržati veze do veb lokacija trećih lica čiji vlasnik ili korisnik nije Autor. Takve veze imaju samo informativne svrhe. Autor ne kontroliše i nije odgovoran za rad, sadržaj, politike privatnosti ili sigurnost ovih veb lokacija. Klikom na ove linkove ili korišćenjem informacija sa trećih lokacija, korisnik preuzima punu odgovornost za posledice i unapred uklanja odgovornost sajta LadyFatal.rs za posledice korišćenja informacija sa trećih lokacija.\nSadržaj objavljen na ovom veb sajtu je intelektualno vlasništvo autora, a njegova direktna ili indirektna upotreba uređena je zakonom o autorskim pravima Republike Srbije.\nPromene u uslovima korišćenja\nAutor može, bez prethodne najave, u bilo kom trenutku promeniti uslove korišćenja ažuriranjem ovog teksta.\nSva plaćanja na ovoj veb lokaciji vrše se u srpskim dinarima (RSD). Iznos računa će biti zadužena sa vaše kreditne ili debitne kartice za konvertovanje svoju nacionalnu valutu u dinarima po važećem kursu Narodne banke Srbije. Veb lokacija nije odgovorna za kursne razlike prilikom zamene valuta za srpske dinare.\nCena robe na našem sajtu je sa PDV-om.\nPodaci o vašoj platnoj kartici prenose se putem javne mreže u sigurnom (šifrovanom) obliku koristeći SSL protokole i PKI sisteme, koje su trenutno najsavremenija kriptografska tehnologija. Sigurnost podataka garantuje procesor platnih kartica Raiffeisen banka a.d. Beograd, stoga se celokupni postupak obračuna vrši na veb lokaciji banke. Informacije platne kartice se nikada ne skladište u sistemu našeg sajta.


Invalidni raj - Afere - kupovina penzija - Nedeljnik Vreme\n5. 2. 2003. / 21.23\nTokom akcije razotkrivanja malverzacija sa invalidskim penzijama, nadležnima u Ministarstvu za socijalna pitanja i pripadnicima MUP-a pošlo je za rukom da u pritvor smeste 22 od ukupno 31 prijavljenog lica i da podnesu 18 krivičnih prijava. Uz podatak da su krivične prijave podnesene zbog sumnje za izvršenje 64 dela primanja mita, isto toliko slučajeva davanja mita, 18 krivičnih dela zloupotrebe službenog položaja i 17 dela falsifikovanja isprava, aktivnosti suzbijanja korupcije na ovom polju deluju na prvi pogled impresivno. Ako se, međutim, ima u vidu da se akcija aktivno sprovodi još od juna prošle godine i da su malverzacije sa invalidskim penzijama odavno javna tajna, nije ni čudo što se zbog objavljivanja novih podataka i imena niko nije previše uzbudio. Ilustracije radi, pošto su na konferenciji za novinare održanoj 30. januara saopšteni rezultati dosadašnjih istraga, pažnju javnosti najviše je privukla činjenica da se među prijavljenima nalazi i ime dr Jovana Marića, direktora Neuropsihijatrijske klinike u Beogradu, inače stalnog gosta romantičnih emisija TV Pinka i dežurnog sagovornika za sve teme u vezi s muško-ženskim odnosima na Balkanu.\nZa šta su, dakle, osumnjičeni dr Marić i njegove brojne kolege? Ukratko, za ono što je poznato svakom ko je u poslednjih petnaestak godina pokušao da ode u invalidsku penziju. Detalji se razlikuju, ali princip je u svim slučajevima isti: bez obzira na stepen invaliditeta (odnosno bolesti), svako zainteresovan za penzionisanje pre vremena mora da "zna nekoga" ko "zna" predsednika/člana komisije i da tom "nekom" plati od 500 do 2500 hiljade eura, u zavisnosti od dužine radnog staža. U većim gradovima, onaj ko je spreman da pošteno plati, plaća pošto se penzioniše, dok se u manjim sredinama, gde su nepredviđeni problemi manje verovatni, penzionisanje plaća unapred. No, bez obzira na redosled akcija, predsednik ili član komisije od svog "posrednika" dobija spisak sa imenima onih koji bez detaljnije provere dokumentacije bivaju penzionisani. S druge strane, oni koji nemaju nikakvu dokumentaciju (tj. boljku) primorani su da doplate i za pravljenje lekarskih uverenja – u zavisnosti od "težine" bolesti koja bi tu bila zabeležena, svaki dokument staje od 50 do 150 eura. Sistem koji se godinama polako uhodavao doneo je i neke novitete, pa se tako u Beogradu (gde je zahteva za invalidsku penziju najviše) plaća i za ubrzavanje procesa: trgovačkom putniku kojem je do redovne penzije bilo ostalo još 18 godina, a koji je zahvaljujući sumi od 1750 eura uspeo da "sredi stvar" ponuđeno je da doplati još 50 eura kako bi bio penzionisan u roku od nekoliko dana, umesto za nekoliko meseci.\nPostavlja se, naravno, pitanje šta se događa sa onima koji su zaista teže bolesni, a pri tom nemaju dovoljno novca da "podmažu" članove komisije ili njihove posrednike. Praksa govori da su samo retki imali privilegiju da im dokumenta budu uvažena, a i oni su penzionisani samo da bi priča dobila privid legalnosti. "Kada mi je lekar savetovao da se penzionišem pošto imam sve uslove za to, podnela sam dokumenta i čekala da budem pozvana. U međuvremenu, ispričala sam to svom rođaku koji se penzionisao posle dvadesetak godina staža, a on mi je uz osmeh objasnio kako on to može da mi sredi za 1500 maraka. Na moju konstataciju da sam zaista bolesna, rekao mi je da mi to ništa ne vredi, izuzev ako nisam na samrti", priča za "Vreme" službenica koja na kraju ipak nije "prošla" pred komisijom. Koliki je bio "rođački" udeo u traženoj sumi nije poznato, ali se vrlo dobro zna da je rođak tokom godina raspleta uspeo da se poprilično obogati, a da je predsednik komisije avanzovao.\nIako bi za utehu možda mogla da posluži činjenica da je od juna 2002. broj zahteva za invalidsku penziju smanjen sa 40 na 20 odsto ukupnog broja zahteva za penziju, situacija na terenu ne pruža mnogo dokaza da su antikorupcijske akcije dale ploda – dugogodišnji posrednici i dalje rade svoj posao, samo uz malo jače mere opreza. U tom smislu, ilustrativan je i spisak do sada osumnjičenih. Na listi sa 31 imenom, samo tri pripadaju osobama koje nisu iz Beograda, pa ostaje nejasno da li su se nadležni uopšte pozabavili gradovima u unutrašnjosti ili previđaju da se malverzacije mnogo lakše obavljaju i otkrivaju u sredinama gde svako svakoga zna. Bilo šta da je u pitanju, jedan od zaključaka jeste da nadležni ne čitaju čak ni sopstvene sajtove i edicije, jer na sajtu Republičkog fonda za penzijsko i invalidsko osiguranje zaposlednih doslovce piše: "Kada se posmatra struktura penzionera… uočava se da je učešće invalidskih penzionera posebno visoko u filijalama Užice, Vranje, Prokuplje, Subotica i Leskovac, kao i u službama filijala u Novom Pazaru i Apatinu". Prema pouzdanim izvorima "Vremena", u jednom od gradova sa tog spiska jedan te isti posrednik obezbedio je na desetine invalidskih penzija za radnike iz propale građevinske firme, a sam je, iako u punoj snazi, dobio status potpunog invalida, penzionisao se i potom zaposlio (?!) u lokalnom sportskom klubu.\nKako bilo, na konferenciji za novinare 30. januara saopšteno je da će ubuduće kriterijumi za invalidske penzije ostati isti, ali da će procedura biti pooštrena: u prevodu, to znači da će pri domovima zdravlja biti formirane komisije sa po tri lekara specijaliste koji će pregledati dokumentaciju, da bi tek potom papiri bili upućeni na veštačenje Fondu PIO. Kao posebna zaštita, uvodi se i pravilo da lekar veštak ne može dobiti predmet o invalidskoj penziji pre samog dana veštačenja. Nadležni smatraju da će sve ove mere otežati posao posrednicima i samim tim onemogućiti podmićivanje. Što se tiče onih koji ovih dana čekaju da "prođu" pred komisijom, oni smatraju da će sve to samo povećati cenu.


Pripremite se za kupatila budućnosti - Lux Life luksuzni portal\nSasvim suprotno udaljenim, futurističkim fantazijama, kupatila budućnosti mogu biti kreirana od nekoliko esencijalnih, realističnih komponenti - samoodrživotsti, tehnologije i dobrog dizajna koji će uvek predstavljati ključ inovacija vezanih za kupatila...\nJedna kompanija koja predstavlja pravu zvezdu vodilju ovog stila jeste Noken, proizvođač opreme za kupatila i predstavlja deo Porcelanosa grupacije. Sa sverastućom svetskom urbanizacijom, dolazi do sve većeg fokusa na razvoju ekološki ispravnih proizvoda i solucija, posebno u polju resursa kao što su voda, električna energija i upravljanje otpadom, koji će sada predstavljati glavne brige vladinih agencija i poslovnih ljidi širom sveta.\nKako bi opstali u ovoj neverovatnoj trci, ne samo ekonomski već i po pitanju svih zabrinutosti za životnu sredinu i samoodrživi način života, kompanije razmatraju ekstenzivno uvođenje pametnih tehnologija i eko dizajna u svoje projekte. Upotrebom trenutnih trendova u okruženjima kupatila, Noken je sada u mogućnosti da učestvuje u dizajniranju budućnosti, usko vezanoj sa efikasnošću i samoodrživosti.\nPostepena upotreba prirodnih resursa zahtevaće ozbiljno proučavanje načina na koji koristimo energiju i vodu. Ekodizajn brenda Noken i pristup kreiranji nameštaja za kupatila, nudi selekciju ekološki ispravnih opcija koje minimalizuju rizike i dostižu visoke nivoe efikasnosti. Na primer, virble na slavini mogu biti pomerane samo u levu stranu, što sistemu protoka vode omogućuje kontrolu temperature i osigurava njen pravilan protok samo onda kada je potrebna.\nOstali samoodrživi instrumenti razvijeni od strane brenda Noken uključuju eko kertridže, a njihovi prekidače duplih pozicija, koji omogućuju smanjenje manje potrošnje vode i energije do 50%, kao i limiter protoka, koji uz pomoć mlazova vazduha koriguje količinu potrebne vode.


Realno stanje kukuruza nije alarmantno\nAktuelno / Štampa / Realno stanje kukuruza nije alarmantno\nObjavljeno 14.12.2012. na http://www.mpt.gov.rs\nDatum: 14.12.2012.Izvor: http://www.mpt.gov.rs\n„Kompletnom analizom u dve akreditovane referentne laboratorije utvrđeno je prisustvo većeg nivoa aflatoksina kod samo sedam procenata uzorkovanog kukuruza koji se jednostavnom metodom razblaživanja može upotrebiti za stočnu hranu“, izjavio je na današnjoj konferenciji za medije načelnik poljoprivredne inspekcije Ministarstva poljoprivrede, šumarstva i vodoprivrede mr Nenad Katanić.\n„Svi koji su davali neodgovorne, ishitrene i štetne izjave o zaraženosti kukuruza koji je strateški poljoprivredni proizvod za Srbiju, snosiće odgovarajuće posledice“, poručio je Katanić na konferenciji.\nNačelnik Katanić je objasnio da su uzorci uzeti iz svih državnih robnih rezervi, u svim velikim skladištima kukuruza, u prerađivačkim i otkupnim centrima, iz fabrika stočne hrane, iz pivara i od proizvođača palente i mleka.\n„Važno je razjasniti ulogu države u ovom sistemu, a to je monitoring. U lancu proizvodnje, prerade i prometa svi subjekti a pre svega proizvođači snose najveću odgovornost. To je definisano važećim Zakonom o bezbednosti hrane koji je uskađen sa regulativama Evropske unije i koji obezbeđuje funkcionalan i adekvatan sistem sledljivosti u kome inspekcijske službe sprovode nadzor“, rekao je Katanić.\n„Pozicija srpskog agrara na svetskom tržištu u proizvodnji kukuruza nije poklonjena ni lako dobijena. Kukuruz je naš izvozni brend i pozicija koju Srbija trenutno ima je vrlo zahtevna. Izjave koju su se pojavile u medijima su u krajnjoj liniji maliciozne jer su uticale i na promet i na prodaju srpskog kukuruza“, naglasio je načelnik Katanić.\n„Ni u jednom uzorku mleka nije pronađen aflatoksin i to je najbitnije jer mleko piju naša deca. Potpuno je bezbedna hrana čija je proizvodnja povezana sa upotrebom kukuruza“, zaključio je državni sekretar Danilo Golubović koji je prisustvovao konferenciji.


Malim i mikro preduzećima u Srbiji neophodna je podrška u jačanju konkurentnosti | Nova Ekonomija\nMoša Nikolić, preduzetnik FOTO: Erste banka\nVeć nekoliko godina zaredom, Program podrške malim preduzećima za nabavku opreme, koji sprovodi Ministarstvo privrede u partnerstvu sa bankama i lizing kućama, omogućava preduzetnicima lakši pristup finansijama potrebnim\nza unapređenje poslovanja.\nMoša Nikolić iz Leskovca više od 30 godina proizvodi krevece i komode za bebe u okviru porodične firme Bebisnovi. Približno 85 odsto proizvodnje izvozi se u Grčku, Sloveniju, Hrvatsku, Bugarsku, BiH i Crnu Goru. Nakon učešća u programu, godišnji prihodi kompanije su u protekle dve godine porasli za trećinu.\n"Subvencija nam je poslužila prvenstveno za razvoj kompanije. Kolege preduzetnike bih posavetovao da ovaj program prevashodno iskoriste za unapređenje proizvodnje i poboljšanje pozicije na tržištu koje se brzo menja", kaže on.\nJedan od partnera programa je Erste Banka, koja ove godine učestvuje po treći put, a u periodu 2015- 2017. je u okviru programa pomogla finansiranje više od 130 klijenata.\n"Kao banka koja je značajnim delom fokusirana na preduzetništvo, veoma smo svesni koliko inicijative ovakve vrste znače malim i mikro preduzećima, i zato nam je izuzetno zadovoljstvo da učestvujemo i ove godine", naglasio je Bojan Vulikić, direktor Direkcije za mala preduzeća i preduzetnike u Erste Banci.\nČačanin Cane Jovanović je suvlasnik porodične firme Polo, koja proizvodi sirće i konzervira voće.\nKoristeći subvenciju, Polo je kupio čokoladirku i počeo da proizvodi čokoladno suvo voće i table.\n"Čokoladiramo suve kajsije, šljive i smokve, pa smo širenjem asortimana povećali i prodaju. Ovaj program je veoma značajan za privrednike, prijavili smo se i ove godine", kaže Jovanović.


Beograd s reka od 499 do 1.999 dinara\nNaslov: Beograd s reka od 499 do 1.999 dinara Sre 20 Jul - 13:05\nTokom letnjih dana, Beograđani i turisti koji posete prestonicu, mogu da uživaju u pogledu na Beograd sa reka, izletu brodom do ribarskog naselja Bela stena, kao i u noćnom krstarenju uz večeru ili žurci na vodi, koje organizuje Turistička organizacija "Beogradska krstarenja".\nKrstarenja koštaju od 499 do 1.999 dinara, a organizuju se na brodovima "Dunavski biser", "Trajan", "Sirona", "Stevanske livade", "Kovin" i "Karpe diem", navedeno je na internet stranici organizacije "Beogradska krstarenja".\nDvočasovno panoramsko razgledanje Beograda sa reka organizuje se vikedom u 10.30 i 17 sati i petkom u 17 časova, a košta 499 dinara za odrasle ili 299 dinara za decu od sedam do 12 godina, dok se oni mlađi mogu voziti besplatno.\nOni koji su zainteresovani za izlet do Bele stene treba da plate 1.999 dinara, dok deca plaćaju 1.000 dinara manje, a polasci se organizuju vikendom u 13 sati.\nSvi brodovi iz flote "Beogradskih krstarenja" polaze sa pristaništa kod Kule Nebojša.


Rukovodstvo opštine Mali Zvornik pružilo punu podršku kampanji „Budućnost Srbije“ i najoštrije osudilo nasilne proteste opozicije - MAČVANSKI INFO\nRukovodstvo opštine Mali Zvornik pružilo punu podršku kampanji „Budućnost Srbije“ i najoštrije osudilo nasilne proteste opozicije\nU Malom Zvorniku u sredu, 10. aprila, održan je sastanak najužeg opštinskog rukovodstva sa direktorima i rukovodiocima ustanova i javnih preduzeća sa područja opštine. Na sastanku je najoštrije osuđen način na koji opozicija u Srbiji izražava neslaganje sa politikom predsednika Republike Srbije Aleksandra Vučića i data puna podrška kampanji „Budućnost Srbije“.\nZaključeno je da je politika koju vodi aktuelno državno rukovodstvo jedini pravi put za Srbiju, jer vodi ka oporavku, razvoju i napretku zemlje, a da je zatvaranje fabrika, kao i nasilje, koje čelnici tzv. „Saveza za Srbiju“ svakodnevno demonstriraju, prošlost kojoj nema mesta u pristojnoj Srbiji. Sa ovog sastanka poručeno je da svaki građanin Srbije ima pravo i može da izrazi svoje mišljenje, slaganje ili ne slaganje sa nečim, da su protesti u Srbiji dozvoljeni, ali da je nedopustivo da budu nasilni i da bilo koga ugrožavaju.\nPredsednik opštine Zoran Jevtić apelovao je na sve koji protestuju da to čine mirno i dostojanstveno, uvažavajući, a ne terorišući, one koji ne dele njihovo mišljenje. On je pozvao okupljene direktore ustanova sa područja opštine Mali Zvornik, među kojima je bilo i onih koji ne podržavaju aktuelnu vlast u državi, da učine to isto, da osude nasilje i pozovu učesnike protesta na toleranciju, da se upad na RTS, uz unošenje motorne testere i pretnje zaposlenima, nikada više u Srbiji ne dogodi.\nPrisutne na sastanku Jevtić je podsetio na najznačajnije rezultate rada u Srbiji, ostvarene na čelu sa Aleksandrom Vučićem, kao i na sve ono što je u protekle tri godine u Malom Zvorniku urađeno uz podršku države, istakavši da je u ovom periodu u opštini postignuto najviše od njenog osnivanja.\nKao najznačajnije rezultate u Malom Zvorniku, ostvarene uz podršku Republike Srbije i predsednika Vučića, on je naveo obnovu putne infrastrukture, prvenstveno državnog puta kroz opštinu, koju je Vlada Republike Srbije, preko resornog ministarstva, sprovela od 2016. do 2018. godine, dodajući da je to ujedno bila prva obnova ove važne saobraćajnice od njene izgradnje, sedamdesetih godina prošlog veka, te da pre toga nije bilo značajnijih ulaganja u njeno uređenje.\nJevtić je istakao da je obnova državnog puta omogućila bolju povezanost opštine sa susednim mestima i većim gradskim centrima, te doprinela povećanju prometa roba i usluga i da će se efekti tog projekta tek videti, kroz oživljavanje celokupne privrede, posebno turizma, male privrede, ali i svih ostalih privrednih grana, jer će bolja saobraćajna komunikacija podstaći ubrzani razvoj opštine.\nOd ostalih značajnih rezultata na planu poboljšanja lokalne infrastrukture, on je naveo aktuelnu revitalizaciju hidroelektrane „Zvornik“, prvu nakon izgradnje objekta pre više od šest decenija, sanaciju velikog klizišta u centru Malog Zvornika, obnovu mostova na rekama, predstojeću obnovu starog železnog mosta na Drini, za koju je država izdvojila 600.000 evra, dogradnju i obnovu biblioteke, uređenje Doma zdravlja i ambulanti, školskih i drugih javnih objekata na području opštine, sanaciju niskonaponske mreže, atarskih puteva, obnovu Podzemnog grada Krađorđevića, kao i neke od projekata koji predstoje, izgradnju toplane na biomasu, uređenje dečjih igrališta u mesnim zajednicama, te izradu turističke signalizacije u opštini.\nPrema njegovim rečima, država je u Malom Zvorniku, kroz različite projekte i programe podrške, ulagala i u nabavku komunalne i druge opreme i sredstava značajnih za funkcionisanje lokalne zajednice, naučno istraživačke aktivnosti, ekološke akcije, kulturu, sport i druge oblasti.\nNa sastanku je istaknuto da posebno značajnu podršku države predstavlja rad na stvaranju uslova za privlačenje investicija i dovođenju stranih investitora u opštinu, te da je najznačajniji rezultat rada na tom planu predstojeće otvaranje fabrike tekstila u Malom Zvorniku, koja će zaposliti 500 radnika, do kraja tekuće godine 200, a do isteka 2020. godine još 300 radnika.\nOpštini Mali Zvornik i predsedniku opštine dodeljena povelja za doprinos razvoju naučnih misli mladih za inovacije


Alfabet (Alphabet) i GlaksoSmitKlajn (GlaxoSmithKline) započinju saradnju na bioelektronskom istraživanju. Nadaju se da mogu da reše zdravstvene probleme spajajući biologiju i tehnologiju.\nKompanija Alfabet, koja kontroliše Gugl, udružila se sa farmaceutskim gigantom GlaksoSmitKlajn kompanijom kako bi stvorili zajedničko preduzeće koje bi se bavilo bioelektronskim medicinskim istraživanjem, kako su ove dve kompanije najavile ove nedelje.\nPomalo podseća na futuristička holivudska ostvarenja kao što je „Terminator“, bioelektronika je fuzija biologije i tehnologije. Ali, umesto stvaranja robota ubica, Alfabet i GSK žele da koriste ovu kombinaciju za lečenje bolesti. „Mnoge procese u ljudskom telu kontrolišu električni signali stvarajući veze između nervnog sistema i organa, koje mogu prerasti u mnoge hroničnе bolesti,“ objasnio je u saopštenju Moncef Slaoui, predsednik GSK-a zadužen za globalne vakcine.\n„Vizija bioelektronske medicine je da iskoristi najnovija dostignuća u biologiji i tehnologiji kako bi tumačili električne komunikacije i kako bi ispravljali nepravilne obrasce koji se nalaze u bolesnim stanjima, koristeći minijaturne uređaje koji bi bili postavljeni na pojedinim nervima“, nastavio je on. „Ako bi se pokazao kao uspešan , ovaj pristup bi ponudio mogućnost za nove načine terapije zajedno sa tradicionalnim lekovima i vakcinama“.\nZajedničko ulaganje, pod nazivom Galvani Bioelektronika (Galvani Bioelectronics), nalaziće se u Velikoj Britaniji, gde GSK – ova britanska kompanija već ima većinu svojih objekata. Takođe, postojaće i drugi istraživački centar u blizini San Franciska, u sedištu Alfabetovog odeljenja Verily Life Sciences, nekada poznat kao Google Life Sciences.\nNakon preimenovanja prošle jeseni, Verily je preuzeo neke od Guglovih najambicioznijih istraživanja zdravlja i nauke, kao što su pametna kontaktna sočiva koja su sposobna da prepoznaju nivo glukoze kod osoba sa dijabetesom. Ali takođe je muče problemi, uključujući i ovogodišnje odlaske mnogih koji su bili deo liderskog tima.\nPored lokacije Galvanijevog sedišta u Velikoj Britaniji, postoji više naznaka da će GSK preuzeti vođstvo nad novim bioelektronskim spajanjem kompanija. Vodiće ih sadašnji direktor GSK-a i nova kompanija će biti u potpunosti konsolidovana u finansijskim izveštajima GSK-a.


Profesionalno se bavi osiguranjem od 1996. godine. Radio je na različitim rukovodećim pozicijama u mnogim domaćim i inostranim kompanijama iz oblasti osiguranja. Na svim rukovodećim pozicijama uvek je ispunjavao „fit & proper“ kriterijume Narodne banke Srbije za obavljanje izvršne funkcije.\nKao član “Rotary International” humanitarne organizacije učestvuje u raznim humanitarnim i donatorskim akcijama nabavke računarske opreme za škole, pomoći poplavljenim područjima, Crvenom krstu, slepim i slabovidim osobama.\nKao narodni poslanik aktivan u obraćanjima na plenarnim sednicama bio je oko 200 puta, a potpisnik je i nekoliko zakonskih predloga i inicijativa. Posebno aktivan bio je u skupštinskim odborima za evropske integracije i poljoprivredu i zajedničkom odboru sa Evropskim parlamentom.


Kif: Britanija nastavlja podršku reformama u Srbiji\nBritanski ambasador u Beogradu Denis Kif izjavio je da će London nastaviti da pruža podršku Srbiji na polju reformi kako bi ostvarila uspeh koji Velika Britanija želi da vidi.\n„Želimo da vidimo države Balkana kako ostvaruju uspeh, želimo da vidimo kako Srbija ostvaruje uspeh i napredak, i u tom cilju ćemo nastaviti da obezbedjujemo istinsku podršku za istinske reforme“, rekao je britanski ambasador za Danas od srede.\nKif je podsetio da se politika Velike Britanije na Balkanu bazira i uvek se bazirala na promovisanju stabilnosti, prosperiteta i dobrosusedskih odnosa.\nKomentarišući ishod referenduma o izlasku Britanije iz Evropske unije Kif je naveo da je to bila važna demokratska odluka britanskog naroda. Prema njegovim rečima, britanski premijer Dejvid Kameron predočio je svoj stav o načinu na koji britanska vlada treba da sprovede navedenu odluku.\n„Premijer je takođe jasno stavio do znanja da je naš cilj da radimo konstruktivno s našim prijateljima i partnerima kako bismo se postarali da imamo konstruktivne odnose s njima u budućnosti“, kazao je Kif.


Pravila i uslovi korišćenja - Žene Preduzetnice\nPristupanjem ovoj veb stranici pristajete na ove uslove i odredbe o upotrebi veb sajta, svih primenljivih zakona i propisa i saglasni ste da ste odgovorni za poštovanje svih važećih zakona republike Srbije. Ako se ne slažete sa bilo kojim od navedenih uslova, zabranjeno je koristiti ili pristupati stranici Zenepreduzetnice.rs. Materijali koji se nalaze na ovom veb sajtu zaštićeni su primenljivim zakonima o autorskim pravima i žigovima.\nSva autorska prava, zaštitni znakovi, patenti I druga prava intelektualne svojine na našem veb sajtu, sav sadržaj I softver koji se nalazi na stranici ostaće isključivo vlasništvo https://zenepreduzetnice.rs/ i davalaca licence. Korišćenje naših zaštitnih znakova, sadržaja I intelektualne svojine je zabranjeno bez izričitog pisanog pristanka vlasnika ovog veb sajta.\nObjavljivati materijale sa https://zenepreduzetnice.rs/ bez prethodnog pisanog pristanka.\nProdaja ili iznajmljivanje materijala sa https://zenepreduzetnice.rs/. Reprodukovati, kopirati materijale kao i njegove delove ili na drugi način iskorišćavati materijale sa ovog sajta u bilo koju svrhu.\nPonovo distribuirati bilo koji sadržaj sa https://zenepreduzetnice.rs/ bilo gde I na druge sajtove.\nSlažete se da ćete koristiti našu veb stranicu samo u zakonom određene svrhe I na način koji ne krši prava, ograničava ili sprečava korišćenje ovog sajta. Zabranjeno ponašanje uključuje uznemiravanje ili izazivanje uznemirenosti bilo kom drugom korisniku. Prenošenje nepristojnog ili uvredljivog sadržaja I ometanje normalnog toka dijaloga unutar https://zenepreduzetnice.rs/ Ne smete koristiti našu veb stranicu za slanje neželjenih komercijalnih poruka. Sadržaj na našem veb sajtu ne smete koristiti u bilo koju marketinšku svrhu bez našeg izričitog pisanog pristanka.\nU budućnosti ćemo možda morati ograničiti pristup delovima ili celom sajtu I zadržavamo sva prava na to. Ako Vam u bilo kom trenutku pružimo korisničko ime ili lozinku za pristup ograničenim delovima našeg veb sajta, morate osigurati da vaše korisničko ime I lozinka budu zaštićeni.\nVeb sajt Zenepreduzetnice.rs može izmeniti ove uslove s’ vremena na vreme I stoga biste trebali redovno proveravati ove uslove. Vaše dalje korišćenje našeg sajta smatraće se prihvatanjem ažuriranih I izmenjenih uslova. Ako se ne slažete sa promenama, morate odmah prestati koristiti našu veb stranicu. Ako se utvrdi da je bilo koji od ovih uslova nezakonit, nevažeći ili neprimeren, on će biti uklonjen I izbrisan iz ovih uslova, a preostali uslovi će opstati i nastaviti biti obavezujući I izvršni.\nMaterijali sa veb sajta https://zenepreduzetnice.rs/ prikazani su u viđenom stanju, bez bilo kakve izričite garancije bilo koje vrste. Uključujući garancije prodaje ili povrede prava na intelektualnu svojinu. Ni u kom slučaju veb-sajt neće snositi odgovornost, kao ni njegovi zaposleni za bilo koju štetu koja je proizašla iz upotrebe ili nemogućnosti koriščenja materijala. Čak I ako je vlasnik bio obavešten o mogućnosti gubitka ili štete.\nMi smo GRUPA koja VOLI svoj GRAD.\nCopyright © 2020 zenepreduzetnice\nNaš sajt koristi kolačiće za poboljšanje Vašeg iskustva. Možete saznati više o kolačićima ili ih isključiti u podešavanjima.


NACRT ZAKONA O KLIMATSKIM PROMENAMA: Usvajanje zakona predstavlja ispunjenje obaveza prema Okvirnoj konvenciji UN o promeni klime i Sporazuma iz Pariza i usklađuje domaće zakonodavstvo sa pravnim tekovima Evropske unije\nNacrt zakona o klimatskim promenama će sistemski i suštinski urediti ovu oblast kako bi se Srbija pridružila putu razvoja sa smanjenjem emisije gasova sa efektom staklene bašte, izjavio je ministar zaštite životne sredine, Goran Trivan.\nTrivan je, u uvodnom obraćanju na trećoj javnoj raspravi o Nacrtu pomenutog zakona u Nišu, rekao da naša zemlja spada u one regione u svetu koji će biti najpogođeniji klimatskim promenama.\nPrognozira se da će srednja godišnja temperatura u Srbiji rasti najbrže na planeti i zato vremena za čekanje nema, upozorio je on i pozvao sve lokalne samouprave da se uključe u javnu raspravu i tako daju svoj doprinos kako bi u skupštinsku proceduru uputili kvalitetan zakon o klimatskim promenama koji ćemo i sprovoditi.\nGradonačelnik Niša Darko Bulatović je rekao da taj grad prepoznaje značaj uticaja klimatskih promena i važnost donošenja pomenutog zakonskog rešenja.\nOn je naveo da Niš, formiranjem Sekretarijata za zaštitu životne sredine, odlukom da novac iz ekoloških taksi usmeri u "Zeleni fond", aktivnostima na gradnji postrojenja za preradu otpadnih voda uz podršku EU fondova, posvećeno radi na rešavanju problema u oblasti životne sredine.\nNakon Novog Sada i Kragujevca, javna rasprava u Nišu je bila prilika da se sa sadržajem Nacrta zakona upozna najširi krug lokalne zajednice – predstavnici univerziteta, naučne i stručne javnosti, lokalne samouprave Nišavskog okruga, javnih i komunalnih preduzeća, predstavnici privrede, nauke, civilnog društva, institucija i udruženja građana.\nU postupku pripreme zakona kojim se uređuje oblast klimatskih promena, Ministarstvo zaštite životne sredine sprovodi javnu raspravu o Nacrtu zakona do 20. aprila.\nZakon o klimatskim promenama treba da uspostavlja sistem za monitoring, izveštavanje i verifikaciju (MRV) podataka i informacija od značaja za oblast klimatskih promena, a kao ključnog preduslova za održivo planiranje i smanjenje emisija gasova sa efektom staklene bašte (GHG) i prilagođavanje na izmenjene klimatske uslove.\nDonošenje zakona o klimatskim promenama predstavlja ispunjenje obaveza prema međunarodnoj zajednici, tačnije Okvirnoj konvenciji UN o promeni klime i Sporazuma iz Pariza i usklađuje domaće zakonodavstvo sa pravnim tekovima Evropske unije.\nJavna rasprava o Nacrtu zakona organizovaće se i u :\nBeogradu, u sali 2 Privredne komore Srbije (Resavska 13-15), 3. aprila 2018. godine,\nPirotu, u prostorijama Opštinske uprave, 4. aprila 2018. godine,\nPrijepolju, u prostorijama Opštinske uprave, 16. aprila 2018. godine.\nIzvor: Vebsajt Vlade, 01.04.2018.


Srbija i Grčka unapređuju saradnju u oblasti turizma – BALKAN TV NOVI SAD\nHomeEkonomijaSrbija i Grčka unapređuju saradnju u oblasti turizma\n19/05/2022Redakcija BALKAN TVEkonomija, Vesti0\nBeograd, 19. maja 2022 - Ministarka trgovine, turizma i telekomunikacija, u Vladi Republike Srbije, Tatjana Matic sastala se sa ministrom turizma Republike Grcke, Vasilisom Kiklijasom. Izjave za medije nakon sastanka. FOTO TANJUG/ JADRANKA ILIC/ bs\nMinistarka trgovine, turizma i telekomunikacija u Vladi Republike Srbije Tatjana Matić i ministar turizma Republike Grčke Vasilis Kikiljas sastali su se danas u Beogradu, gde su razgovarali o unapređenju saradnje u oblasti turizma.\nMinistri su se usaglasili da će nastavak uspešne saradnje i rad na zajedničkim rešenjima za oporavak od krize izazvane virusom COVID-19, značajno doprineti rastu turističkog sektora u obe države.\n„Utvrdili smo da ima još prostora da dodatno unapredimo saradnju, pre svega kada govorimo o posledicama koje je kovid ostavio u sferi turizma, posebno u privatnom sektoru“, izjavila je nakon sastanka ministarka Matić.\nOna je dodala da Republika Srbija treba da pojača svoje promotivne aktivnosti na grčkom tržištu i da bi otvaranje kancelarije Turističke organizacije Srbije u Atini značajno doprinelo povećanoj promociji srpskog turizma u Grčkoj.\nGrčki ministar Vasilis Kikiljas saglasio se da će srpska kancelarija u Atini doprineti promociji Srbije kao turističke destinacije.\nOn je istakao da će što se tiče inicijative za ukidanje rominga za državljane Srbije o tome razgovarati sa privatnim mobilnim operatorima u Grčkoj.\nMinistri su najavili da će u prvoj nedelji juna u Atini biti održani sastanci sa predstavnicima privatnog turističkog sektora iz Republike Srbije i Republike Grčke, na temu preduzimanja adekvatnih mera za oporavak od posledica pandemije COVID-19.


PC Press poštuje privatnost svojih korisnika i posetilaca portala. Podatke iz procesa registracije, kao i ostale podatke o korisniku, PC Press neće davati na uvid trećoj strani. Podaci o korisniku neće biti dostupni trećem licu, osim u slučaju kada je takva obaveza regulisana zakonom i u slučaju kršenja pravila PC Press-a. Korisnici procesom registracije daju saglasnost da ih PC Press obaveštava o novostima i akcijama. Ukoliko to korisnici ne žele, mogu naglasiti na adresi pc@pcpress.rs


EU usvojila nove preporuke za putovanja, počinju da važe 1. februara | Novosadski informativni portal 021\nPrema preporukama, ključne odrednice za putovanja trebalo bi da budu vakcinacija, testiranje ili status oporavka od koronavirusa.\nPreporučeno je da bi mere protiv koronavirusa trebalo da se primenjuju na ličnom novou, a ne na regionalnom, uz izuzeće područja koja su obeležena tamnocrvenom bojom (odnosno, virus u njima cirkuliše na visokom nivou).\nUsvojene preporuke Saveta EU nisu pravno obavezujuće i ostavljaju državama članicama odluku o njihovoj primeni.\nPrva preporuka je usvojena 13. oktobra 2020. godine, zatim 1. februara pa 14. juna 2021. Najnovije preporuke su usvojene danas, 25. januara 2022. godine.\nU ovim preporukama navodi se da putnici koji imaju validan kovid19 digitalni sertifikat ne bi trebalo da budu podložni dodatnim restrikcijama kada je u pitanju slobodno kretanje. Validni sertifikat, navodi se, podrazumeva vakcinaciju gde je prošlo ne manje od 14 i ne više od 270 dana za primarnu seriju vakcina ili buster dozu, negativan PCR test rađen u prethodna 72 sata ili negativni brzi antigenski test rađen ne više od 24 sata pre putovanja, ili potvrdu o preležanom koronavirusu u poslednjih 180 dana.\nPutnicima bez validnih digitalnih sertifikata moglo bi se zahtevati da urade test pre putovanja ili ne više od 24 časa po dolasku na destinaciju.\nPreporučuje se da od ove mere budu izuzeti medicinski radnici, pacijenti koji neodložno moraju da putuju iz medicinskih razloga, česti putnici koji žive u pograničnim regijama, ali i da deca do 12 godina ne moraju da imaju kovid sertifikat.


Đoković se danas vraća u Srbiju | Novosadski informativni portal 021\nĐoković se danas vraća u Srbiju\nNovak Ðoković je stigao rano jutros u Dubai nakon što je njegova deportacija iz Australije ugasila nade svetskog tenisera broj jedan da će odbraniti titulu na Australijan openu, javlja agencija AP.\nAvion kompanije "Emirejts" sa Ðokovićem sleteo je u Dubai iz Melburna posle 13 i po sati leta. Novak je fotografisan na međunarodnom aerodromu u Dubaiju, a Rojters javlja da je najbolji teniser sveta pravio selfije sa navijačima na aerodromu.\n"Hej druže, izvini zbog onoga što se dogodilo", rekao je jedan čovek dok je spuštao masku za lice da bi napravio fotografiju sa Ðokovićem, koji je zadržao svoju masku dok je čekao odmah pored vazdušnog mosta da njegova pratnja izađe iz aviona.\nDok su njegov trener Goran Ivanišević i još dvojica u pratnji sedeli u biznis klasi, Ðokoviću je omogućena privatnost prve klase za noćni let "Emirejtsa" koji traje 14 sati.\nKako navodi agencija AP, Đoković je trenutno na putu ka Beogradu i trebalo bi da sleti u Srbiju oko 12:10 časova po našem vremenu.\nFOTO, VIDEO: Natpis "Nole, ti si ponos Srbije!" zasijao na Kuli Beograd\n17.01.2022\t• 11:26\nAuuu, biće uhapšen odmah na aerodromu!! Oh, wait...\n17.01.2022\t• 10:53\nInteresantni negativni komentari, sto govori o njima jadnim dusama, sitnim zivotima, Novaku niste niti cete stici do njegovog noznog malog prsta, Veliku pouku Novace izvuci iz ovoga, svako se pokazao i razotkrio\nu ovim komentarima Boze dragi ! Ni ne treba da nam bude bolje dok smo puni mrznje, cinizma, nerazumevanja i sa nedostatkom cak i elementarne podrske.


Besplatne sadnice za jesenju sadnju - Grad Prokuplje\nObeležena godišnjica formiranja Udruženja\nBesplatne sadnice za jesenju sadnju\nU rasadniku "Toplica" JKP „Hameum“ zasađeno je oko 30 hiljada sadnica,namenjenih za sadnju gradskih drvoreda i pošumljavanje privatnih poseda. Sadnice katalpa (loptasto drvo),jasena i javora,koje su zasađene na površini od jednog hektara,krasiće prokupačke ulice,dok su topole i bagrem namenjeni za pošumljavanje šuma i pašnjaka.\n-Iz gradskog rasadnika već su besplatno u više navrata deljene sadnice za pošumljavanje privatnih poseda. Po prvi put obezbedili smo i sadnice za jesenju sadnju vlasnicima parcela koje spadaju u zemljište šeste i sedme klase,odnosno,šumsko zemljište,kao i parcele koje su u kategoriji pašnjaka i šuma. Ove jeseni besplatne sadnice pokriće oko 15 hektara pretežno erozivnog i plavnog zemljišta. Neke vrste,kao što su četinari i neke vrste lišćara,obezbeđene su iz rasadnika Pokreta gorana Srbije i „Srbijašuma“,kazao je inženjer šumarstva u rasadniku "Toplica" Miro Ilić.\nBesplatne sadnice biće podeljene građanima svih topličkih opština,Prokuplja,Blaca,Kuršumlije i Žitorađe. Zahtevi se podnose počev od 1. oktobra u prostorijama JKP „Hameum“ u ulici Vasilija Đurovića Žarkog.\nInače,u velikoj akciji pošumljavanja Srbije,koja je u toku biće zasađeno oko 4 miliona sadnica četinara i lišćara. Ministarstvo poljoprivrede i Uprava za šume planiraju da do 2020. godine pošumljenost Srbije sa 35 poraste na 40odsto,što je u skladu sa propisima i zakonima Evropske unije.


Međunarodni kongres studenata medicine u Novom Sadu\nProrektor za nauku Univerziteta odbrane prof. dr Mirjana Životić-Vanović, po pozivu organizatora učestvovala je na 6. Međunarodnom kongresu studenata biomedicinskih nauka koji je od 14. do 17. jula održan u Novom Sadu. Poznatiji kao IMSCNS, ne samo da je jedini je međunarodni kongres studenata u Srbiji, već je jedinstven po tome što ga u potpunosti organizuju studenti Medicinskog fakulteta u Novom Sadu.\nProf. dr Mirjana Životić-Vanović je učesnicima kongresa predstavila Univerzitet odbrane u Beogradu, najmlađi državni univerzitet u Republici Srbiji u okviru kojeg se nalazi Medicinski fakultet VMA koji školuje doktore medicine za potrebe sistema odbrane. Održala je i predavanje „Zablude i greške u osmišljavanju naučnoistraživačkog projekta“ tokom kojeg je iznela praktične savete za one koji se na početku svog naučnoistraživačkog rada susreću sa brojnim pitanjima, dilemama i preprekama.\nNa kongresu je učestvovalo preko 250 studenata medicine iz preko 20 zemalja sveta sa svih pet kontinenata. Uz prezentovanje radova, studenti medicine su imali priliku da prisustvuju predavanjima i radionicama najeminentnijih predavača iz svojih oblasti, a održano je i nekoliko radionica po standardima moderne medicine.\nObjavljeno u Sekciji: Aktuelnosti


Radna snaga - Seminarski Diplomski Radovi\nDatum i vreme: 18-08-2019, 03:55 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / Menadžment / Radna snaga\nObezbeđivanje kvaliteta je prva faza u procesu razvijanja totalnog upravljanja kvalitetom, pod kojim se podrazumeva upravljanje svim direktnim i indirektnim činiocima koji deluju na izlazne elemente poslovnog sistema: proizvode i usluge. Koncept totalnog upravljanja kvalitetom u preduzeću podrazumeva stvaranje sistema kvaliteta, kao jednog od podsistema poslovnog sistema, u okviru koga se upravlja kvalitetom proizvoda i usluga, i to od ideje do korišćenja, odnosno trošenja ili realizacije, zavisno od toga da li je u pitanju proizvod ili usluga.\nSistem kvaliteta čine organizaciona struktura nadležnosti, odgovornosti, postupci, procesi i sredstva za sprovođenje upravljanja kvalitetom. Isti termin se upotrebljava i za skup ulazno-izlaznih veličina koje se posmatraju preko kvaliteta kao njihovih atributa i koje se preko kvaliteta procesa rada transformišu u željene izlaze, odnosno kvalitet proizvoda i kvalitet usluga.\n1.1\tRadna snaga\t2\n24-02-2014 04:21 PM\nRadna snaga - derrick - 24-02-2014 04:21 PM\nRadna sredina kao sistem Dzemala 0 2,504 12-04-2011 11:21 PM\nRadna sredina Vesnica 0 4,809 25-05-2010 12:19 AM


Mihajlović: Ministarstvo nije izdalo nijedno odobrenje za geološka istraživanja 'Euro Litiuma' - Društvo - Dnevni list Danas\nPočetna » Vesti » Društvo » Mihajlović: Ministarstvo nije izdalo nijedno odobrenje za geološka istraživanja ‘Euro Litiuma’\nMinistarka rudarstva i energetike Srbije Zorana Mihajlović izjavila je danas da Ministarstvo koje vodi nije izdalo nijedno odobrenje za geološka istraživanja preduzeću „Euro Lithium Balkan“ iz Valjeva, već je naprotiv ukinulo tri od ukupno pet odobrenja koja su izdata ovom preduzeću u periodu od 2016. do 2019. godine.\nMihajlović je, povodom saopštenja udruženja Koalicija protiv korupcije u životnoj sredini, „Pakt“ i „Ne damo Jadar“, u kojem su iznete tvrdnje o navodnom „narušavanju integriteta funkcija koje obavlja“, naglasila da izbor firmi koje angažuju kompanije koje dobiju istražna prava nije u nadležnosti Ministarstva, već ih biraju same kompanije na osnovu javnog poziva.\n„Jasno je da neistine koje su izneli predstavljaju napad na mene zbog toga što podržavam projekat ‘Jadar’. Bez obzira na sve napade, odluke o projektu ‘Jadar’ donosiće se kad budu završene sve studije u vezi sa zaštitom životne sredine, a poslednju reč imaće građani na referendumu, a ne pojedinci i organizacije koje napadima na mene i iznošenjem neistina pokušavaju da ga opstruiraju“, rekla je Mihajlović, saopštilo je Ministarstvo.\nUdruženja građana Koalicija protiv korupcije u životnoj sredini, „Pakt“ i „Ne damo Jadar“ zatražila su ranije danas da ministarka Zorana Mihailović hitno podnese ostavku zato što je, kako su navela, firma njenog ujaka dobila dozvolu da istražuje prisustvo litijuma na teritoriji Valjeva.\nKako je navedeno u saopštenju tih udruženja, preduzeće „Euro litijum Balkan“, koje poseduje istraživačku dozvolu za istraživanje prisustva litijuma na teriotoriji grada Valjeva, angažovalo je preduzeće „Zajača ing“ čiji je vlasnik Milutin Bojić, rođeni ujak ministarke Mihailović.


Dan online - Drustvo: Pelet i brikete traže 1.022 Pljevljaka - 2016-01-14\nDrustvo OPŠTINA PLJEVLJA DISTRIBUIRALA 420 TONA EKOLOŠKI PRIHVATLJIVIJIH GORIVA Pelet i brikete traže 1.022 Pljevljaka\nGrađanima Pljevalja do sada je distribuirano 300 tona briketa i 120 tona peleta, a nabavka ovih vrsta grejnih goriva odvijaće se u kontinuitetu, kazao je potpredsjednik pljevaljske opštine Ljubiša Ćurčić. On je za „Dan” saopštio da su se za manje od mjesec, otkako se podnose zahtjevi za kupovinu subvencioniranih briketa i peleta, Opštini prijavila 1.022 građanina za njihovu nabavku.\n– U okviru ključnih kratkoročnih mjera koje su sadržane u zaključcima Vlade iz jula 2015. godine, izdvojeno je 417.500 eura za nabavku energenata po subvencioniranim cijenama za građane Pljevalja. Od dana kada je počela predaja zahtjeva, 16. decembra, prijavila su se 1.022 građanina za njihovu nabavku. Opština sa 60 odsto subvencionira nabavku briketa, a sa 40 odsto peleta, tako da za građane tona briketa iznosi 67,38 eura, a peleta 98,53 eura – pojasnio je Ćurčić.\nOn je napomenuo da se nabavka i distibucija peleta i briketa odvija kontinuirano, te da nema potrebe za većim stvaranjem gužvi kao što je bilo u prvim danima.\n– Zainteresovani građani preuzimaju energente po redosledu prijavljivanja u skladu sa dinamikom isporuke – navodi on.\nĆurčić ističe da su zadovoljni interesovanjem građana za nabavku ekološki prihvatljivih energenata.\n– Građani su na ovaj način pokazali jednu vrstu odgovornosti i samim tim pozdravili akciju koju je Opština Pljevlja uspješno realizovala u saradnji sa nadležnim državnim institucijama, prije svega sa Ministarstvom održivog razvoja i turizma, odnosno Vladom Crne Gore. Vjerujemo da će 3.000 tona briketa i 1.000 tona peleta biti dovoljno da podmire potrebe zainteresovanih građana – rekao je Ćurčić.\nĆurčić je kazao da komisija Sekretarijata za stambeno-komunalne poslove, puteve i vode obilazi sva domaćinstva koja su zainteresivana za nabavku energenata.